open-index/open-wikipedia-markdown huggingface dataset:
洪思翊

**洪思翊** (，)，係一位大日本帝國嘅中將，係朝鮮族犯咗戰爭罪行之中，最高級嘅軍人。

## 歷史
洪思翊喺朝鮮國一個農民家庭出世。雖然佢嘅家族其實係屬於貴族，但係之後因為各種原因，又變咗做低下階層。洪思翊好細個爸爸就已經過身。喺1905年-1909年期間，洪思翊響韓國陸軍武官學校讀書。到畢業之後，去咗日本留學，跟住再喺陸軍中央幼年學校讀咗3年，到1912年5月畢業。到1914年5月，洪思翊再喺日本陸軍士官學校畢業，成為咗陸軍嘅少衛任官。

到二次大戰開始之後，洪思翊主要負責管理菲律賓嘅戰俘，同時對抗美國嘅攻擊。

喺戰後，洪思翊代表所有喺菲律賓犯過戰爭罪嘅日軍，正式喺1946年吊頸死刑。

## 睇埋
* 山本七平『洪思翊中将の処刑』（文藝春秋、1986年）
* 山本七平『洪思翊中将の処刑』上、下（筑摩書房ちくま文庫、2006年）、上 ISBN 4-480-42269-2、下 ISBN 4-480-42270-6
* 長野為義『李朝の武人と桜花 日韓史の中の洪思翊中将』（角川書店、1992年） ISBN 4-04-893015-X
* 名越二荒之助『日韓共鳴二千年史 これを読めば韓国も日本も好きになる』（明成社、2002年） ISBN 4-944219-11-3

## 攷

類:日治時期朝鮮人
類:韓國軍人
類:日本軍人
類:洪氏
高湛

**北齊武成帝高湛**（）係北齊第四代皇帝。佢係東魏權臣高歡第九個仔，高演嘅細佬。佢喺561年繼承北齊皇位，喺565年退位。

## 一生
高湛牛高馬大，高歡對高湛有好感，所以喺高家都叫做有地位。響東魏元象年間，孝靜皇帝元善見封高湛做長廣郡公。

後來，高湛嘅親戚高澄廢黜東魏政權，之後建立新國家北齊取而代之，高家（包括高湛在內）因而做咗皇族。響元象年間，文宣皇帝高洋封高湛做長廣郡王，與此同時，高湛重兼任尚書令、司徒同太尉。高洋死咗之後，佢個仔高殷繼承皇位。乾明年間，高湛撈到個大司馬同幷州刺史來做。響560年，高演聯同高湛發動政變，推翻高殷。高演繼位之後，高湛做咗右丞相。高演後來駕崩，傳位畀高湛。

高湛昏庸無能，荒淫無度，搞到北齊國勢危如累卵。高湛繼位之後，逼前朝太后李祖娥同佢通姦，之後重生咗個女李祖娥個仔高紹德發現咗，重鬧咗李祖娥一獲。李祖娥無地自容，所以殺死個蘇蝦。高湛怒髮衝冠，所以殺死咗高紹德，重剝李祖娥光豬，之後毒打一輪，最後將佢拋落海。

響569年，高湛過身，嗰陣時佢得三十二歲。佢嘅廟號係世祖，謚號係武成皇帝，葬喺永平陵。

## 參攷
廣州電視台購物頻道

，簡稱**廣州購物頻道**，又嗌**粵購頻道**（），係廣州電視台屬下冇咗嘅購物頻道，主要播電視購物為主嘅節目，播出語音初期係純粵語，喺2016年7月20號到2016年9月初轉播邑購節目時出現過普通話節目廣播。

呢個頻道係中國內地第一間專業電視購物頻道。頻道播出期間，喺廣東地區接收方面，U互動凈得廣州、肇慶同佛山地區收到，有線版除深圳地區外都可以收到。

## 史

頻道喺2006年4月28號開播，早期佢同粵購合作，一齊推出咗以電視營銷嘅電視節目嚟對抗其它電視台嘅購物頻道。播出期間都係純粵語做廣播，一日24個鐘都有節目。

2016年5月30號挨晚就嚟落班時分（UTC+8），電視台屬下嘅單位——粵購公司（全名係廣州粵購電子商務有限公司）向電視台話間公司唔掂，波士蕭孝銘同財務都攞咗好多錢走佬，而粵購嘅牌照畀咗浙江嘅一間公司用，屬下嘅直屬企業——廣州飛羊（全名係廣州飛羊影視傳播有限公司）啲人因為差公司嘅場地租金及其它費用而俾電視台走，令供應商啲庫存商品因為冇人搞而冇辦法退出，期間重出現拖糧情況。

由於出咗呢單個案，電視台播出嘅節目變成翻炒節目為主，一日嘅節目播出亦大幅縮水到15個半鐘（08:00開台，23:30收台）。雖然2016年7月20號恢復返播購物節目，但改成邑購（江門電視台購物頻道）節目，開播時間亦延長到18個鐘（06:00開台，00:00收台），但隨後被打回頭成07:00開台，23:30收台。

2016年9月初，頻道改播成時尚生活街嘅節目（翻炒為主），節目亦恢復返24個鐘播出。但喺同年11月7號深夜，頻道喺未對外公佈嘅情況下而停播咗11日。恢復播出之後，由於節目質量越嚟越差，節目收視幾乎爲零。

2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。直到同年6月8號零時三十九分，頻道亦正式宣佈停播，即係有住十四年嘅購物頻道亦正式成爲歷史。

## 攷

## 出面網頁
* 

類:廣州電視台
類:停播咗嘅電視台或頻道
何姿

**何姿**（；；）係中國嘅女跳水運動員，廣西南寧人。佢6月時開始學跳水，2004年嘅全國青年跳水冠軍賽攞咗冠軍而出名。2006年10月入選國家隊，之後喺多哈舉辦嘅亞運會攞咗2次亞軍；2007年喺墨爾本舉辦嘅世界游水錦標攞咗個人1米彈板冠軍而出名。

從2010年代開始先後攞咗8金2銀返嚟。

## 連出去
* 
* Profil sur le site du comité olympique chinois

類:廣西人
類:中國跳水運動員
都道府縣廳所在地

**都道府縣廳所在地**係日本各個一級政區（都道府縣）嘅首府，亦即係佢哋嘅地方自治政府所在嘅城市。

多數用縣名改名嘅城市都係嗰啲縣嘅首府，但有三個例外：栃木縣栃木市、山梨縣山梨市、沖繩縣沖繩市都唔係嗰啲縣嘅首府。
梁金山

**梁金山**（）係中國廣東江門嘅一座山，亦係江門名山。位置喺開平三埠北邊5km嘅位，西靠江門大道；北靠開陽高速公路；南靠開平城區；東靠水口鎮周邊嘅山旮旯地方。

## 名
山名嘅來源，好耐之前流傳咗三種講法。但目前最可靠係第一種講法：
;梁金喺山上修煉
古代，有位嗌「梁金」嘅道人喺山上修煉，後嚟道人死咗之後，當地人為咗紀念佢而改成噉嘅名。
;梁氏同金氏啲祖先嘅同葬之地
好耐之前，金村一帶有好多金氏啲宗族喺度住，祖先死嗮之後都葬嗮喺山頂。後嚟梁氏啲人搬入嚟之後，都將自己祖先——梁永保葬喺山頂。所以座山簡稱成噉嘅名。
;林梁兩族猛咁爭
古代有位林氏同梁氏啲人，各將自己啲祖先葬喺山上。因為嗰時座山未改名，林氏班人話座山係「林公山」，梁氏班人話座山係「梁公山」，結果雙方各執一詞而帶錢到縣衙門升堂。由於雙方一齊帶錢嚟，令衙門官員拗嗮頭，縣官就親自去實地考察。到山腳時咁啱撞正林氏嘅牧牛細路，問座山係咩名，而林氏牧牛細路用土話講係「梁金山」，最後衙門官員決定將座山改名做「梁金山」。
### 考察結果
後嚟江門當地有關文化部門過到座山考察過，原先金村一帶有金氏啲人住過，後嚟梁氏啲人搬入，尤其梁儲太師成為名人之後，梁氏家族開始越嚟越多人入住，而金氏啲人搬走嗮。後嚟道人梁金喺座山上煉過丹。喺眠犬望月峯定有座大明時期起好嘅顯太始祖梁金公墓，由於官場失意後返到家鄉隱居，希望煉丹成仙。梁金死咗之後，家人將佢葬喺眠犬望月峯嘅煉丹灶隔籬。

## 概況
座山海拔456米，東北-西南走向。跨國月山、水口、長沙、沙塘等鎮，有成廿公里長。個景區都幾靚，從古代開始，一直吸引咗好多文人學士入嚟避暑、登高、遊覽、寫詩做對聯。而家座山南坡已經開發成公園，有登山水泥公路同金山閣、開萃塔、勝蓮庵、兒童遊樂場、泳池、飛機展覽館、金龍出山等等遊樂設施響度。

## 註

## 連出去
* 梁 金 山 名 的 来 由
* 梁 金 山 的 传 说

類:江門嘅山
類:開平
類:江門旅遊景點
立園

**立園**（）係中國廣東江門開平嘅花園別墅，1936年由旅美華僑謝維立出錢兼起好，喺塘口鎮潭溪村同北義村附近。佢既係國家AAAAA級旅遊區，又係全國重點文物保護單位，有「細觀園」嘅美譽。

2013年香港電影《一代宗師》試過喺呢個園區攞過景。

## 風格
園區以《紅樓夢》寫嘅大觀園做襯托，意境係「小橋、流水、人家」，好生動噉將古典園林同歐美流行嘅別墅建築相結合，喺中國華僑由私人起嘅園林界嚟講算一流嘅品質。入面分有大花園、細花園同別墅區三部分，而且每個區雖然用人工河或圍墻隔開咗，但用咗橋亭同埋通天迴廊接埋一齊，形成「園中園」同「景上之景」嘅風格。
;別墅區
以中西合璧嘅泮文、泮立等6棟別墅同2座碉樓；室內嘅擺設同裝飾都幾豪華又豐富，而且珍寶無數。
;大花園
以立園大牌坊同本立道生牌樓做軸心，兩邊擺住兩條鋼整嘅打虎鞭。入咗牌坊之後重有放生池、百鳥園同花藤亭響度。園區西北角嘅毓培别墅係點睛之作，由園主譚玉英出錢起嘅。

## 附近嘅交通
*鐵路
*:開平南站
*巴士：
*:立園站
*自駕車：
*:東向西行：到325國道嘅116.2km公里牌標記附近轉右入去2.6km路程即到
*:西向東行：到325國道嘅116.2km公里牌標記附近轉左入去2.6km路程即到
*:高速：到開陽高速公路嘅塘口站落，繼續行5.1km路程即到。

## 門票同開放時間
;開放時間
*每日08:30～17:30

;門票
*成人票每位￥100。
*6＜歲數≤18／全日制大學本科或以下學歷啲人：半票
*身高＜1.2m嘅細路：免費
*年紀＞60嘅老坑（要有個人有效身份證）／1.2m≤身高＜1.5m嘅細路：半票

## 連出去
* 立園 開平碉樓

類:江門八景
類:江門旅遊景點
類:開平
質量單位

**質量單位**係用嚟計算質量嘅標準，國標單位制嘅基本質量單位為「千克」，又名「公斤」，符號係kg。第啲質量單位重有公噸、克（公克）、毫克等。

常用嘅質量單位依質量由大至細排列係：
* 公噸（metric ton）
* 公斤（kg）
* 克（公克，g）
* 毫克（mg）
* 微克（µg）
* 另有**[[公噸]]**、公擔、公衡、**[[公斤]]**、公兩、公錢、**[[公克]]**。

## 華人質量單位同公制換算
華人所用單位依照數量大至細，舊有「擔」（「石」）、「衡」、「斤」、「兩」、「錢」等單位（睇度量衡），因此公制單位千克早期挪用舊稱加上公制嘅限定語，稱為「公斤」。

以常用嘅「斤」按照各地使用習慣，同公制有以下換算：
* 臺灣市集常用台制：一台斤 = 零點六千克 = 六百克，日本嘅一斤同臺灣一斤一樣重
* 中國大陸現行市制：一市斤 = 零點五千克 = 五百克 
* 香港同澳門司馬斤：一司馬斤 = 604.79克，新加坡、馬來西亞、越南嘅一斤都接近604克

## 單位一覽
### [[公制]]

## 睇埋
* 國標千克原器
高洋

**齊文宣帝高洋**（），字**子進**，係北齊嘅開國皇帝，550年至559年在位。佢係東魏權臣高歡第二個仔，亦係高澄嘅二細佬。

## 一世
高洋阿媽佗緊高洋嗰時，晚晚都會有光射入佢間房。高洋細個嗰陣好樣衰，但係好叻，所以佢老豆高歡好睇重佢。響天平二年，高洋做咗散騎常侍、驃騎大將軍、儀同三司、左光祿大夫同太原郡開國公。之後響武定元年，高洋撈多個侍中嚟做。喺武定二年，高洋跳槽做尚書左僕射、領軍將軍。再響武定五年，東魏皇帝元善見封高洋做尚書令、中書監同京畿大都督。

響武定七年，大哥高澄俾廚師蘭京插死。高洋即刻親自捉蘭京，一啲都唔驚。之後，高洋接掌高澄嘅職位，掌握大權。跟住，元善見封高洋做丞相、齊郡王。

響550年，高洋逼元善見禪位畀佢，高洋終於正式登上皇帝寶座。高洋廢止東魏，建立新國家北齊取而代之，嗰陣時佢得二十五歲。高洋一開始勵精圖治，出兵攻擊柔然、契丹，重贏埋。但係喺高洋在位後期，高洋蛻變做一個懶散嘅昏君，佢唔單止有酗酒嘅陋習、荒淫無度，重響鄴連續起三棟豪華皇宮，民不聊生。佢飲醉酒之後好暴戾，接二連三殺死無辜嘅大臣，例如高隆之、高德政、杜弼、王元景、李蒨。重響鄴嗰三棟皇宮用鋸鋸死都督穆嵩，而另外一個冇罪、清白嘅都督韓悊亦冇得倖免，俾高洋殺死。

響559年，高洋飲酒飲出病，食唔落嘢，最終英年早逝，死嗰時得三十四歲，葬響武寧陵，廟號係威宗（後來改做顯祖），諡號係文宣皇帝。

另外，高洋有一個怪癖，就係鍾意喺寒冬除曬衫喺條街度遊蕩。

## 家室
### 老婆
*文宣皇后李祖娥
*段昭儀
*顏玉光
*馮世婦
*裴嬪
*王嬪
*薛嬪

### 仔
#皇帝高殷
#太原王高紹德
#范陽王高紹義
#西河王高紹仁
#隴西王高紹廉

### 女
#中山公主
#無名氏
#義寧公主

## 參攷
萬有引力常數

（記作 **G**），又叫**重力常數**或**牛頓常數**，係一個包含喺對有質量嘅物體間嘅萬有引力嘅計算之中嘅實驗物理常數。佢出自牛頓嘅萬有引力定律同埋愛因斯坦嘅廣義相對論。佢唔應將同小寫嘅*g*混淆，後者係局部引力場（等於局部引力引起嘅加速度），尤其係喺地球表面。

根據萬有引力定律，兩物體間嘅吸引力（*F*）同兩者嘅質量（*m*1 和 *m*2）嘅乘積成正比，而同佢哋之間嘅距離（''r''）嘅平方成反比：
: F = G \frac{m_1 m_2}{r^2}. 

其中嘅比例常數 *G* 即係萬有引力常數。

萬有引力常數大概係物理常數中最難測量嘅。喺國標單位制嘅單位中，2014年嘅科學技術數據委買會推薦嘅萬有引力常數值為：
: G = \left(6.67408 \plusmn 0.00031 \right) \times 10^{-11} \ \mbox{m}^3 \ \mbox{kg}^{-1} \ \mbox{s}^{-2}，
最早記載由卡文迪什用扭秤測量。

近代，一啲物理學家認為萬有引力常數並非定值，而係隨宇宙年齡嘅增長而逐漸變大，詳情睇狄拉克嘅大數假說。唔過目前重未有可靠實驗證據顯示萬有引力常數係變化嘅。

## 參考

## 睇埋
* 地心吸力
* 標準重力
兩廣

**兩廣**係中國地區名，一般嚟講包含廣東、廣西同海南。

## 由來
廣東（包海南島）同廣西呢種分法，首先出現喺大明，而將兩個行省睇成一個地區合稱「兩廣」就要去到明代宗景泰三年（1452年），大臣于謙奏請設「兩廣總督」呢個職位，喺明憲宗成化六年（1470年）定制，治所設喺廣東同廣西交界嘅梧州，頭一任兩廣總督為韓雍。

呢個制度畀大清沿用。

## 攷
自力村

**自力村**（）係中國廣東四邑嘅地名同村落，喺開平塘口鎮。個村因為好多碉樓響度而出名。

## 史
村喺1837年開村，嗰時由安和里、合安里、永安里三條方氏嘅自然村組成。但到中華人民共和國成立初期將三個村合併咗，按「自力更生」嘅意思而改名做**自力村**。2005年7月被評為廣東最靚嘅地方同民居；同年11月被列為全國歷史文化名村；2006年4月攞過中國最值得鬼佬去嘅50個地方金獎；2007年6月開平碉樓被列入世界遺產。

## 概況
個村主要人口以華僑同港澳同胞為主，生活來源都出喺僑匯手頭。住宅以三間兩廊式傳統民居、碉樓建築同廬式別墅為主。入面重有石板路、荷塘、草地、竹林響度。

## 連出去
* 自力村 開平碉樓

類:開平
趙世光

**趙世光**（）係香港華光航業前董事長，阿爸係船王趙從衍，所以有「船王之子」嘅稱號。佢老婆係邵氏女演員何琍琍。佢2010年腦中風後長年住院，到2016年響香港養和醫院逝世，享年77歲。

## 睇埋
*趙世光家族
類:香港馬主
馬降龍

**馬降龍**（）係廣東開平嘅行政村，喺百合鎮嘅潭江東邊嘅沖積平原位。馬降龍轄永安、南安、慶臨、河東同龍江5條村，其中最早形成嘅永安自然村喺大清乾隆年間開村。

## 史
初時係河灘，亦叫「豐歲蓢」，寓意年年豐收。直到大清乾隆年間，黃氏家族率先嚟到河灘開咗永安村，之後南安村同關氏嘅慶臨、河東、龍江陸續開村。中華人民共和國成立初期，永安、南安、慶臨、河東同龍江5個村合併叫馬降龍。1963、1965、1968年開平洪水導致水浸交關，附近村民來呢條村避難。2001年6月俾國務院列入全國重點文物；2006年4月攞過中國最值得鬼佬去嘅50個地方金獎；2007年6月被列入世界遺產。

## 概況
條村主要人口係華僑同港澳人，主要喺美國、加拿大、墨西哥同澳洲地區都有分佈。村入面嘅7間碉樓同8棟別墅都喺20世紀初起好，有啲喺1930年代起好。

## 連出去
* 馬降龍古村 開平碉樓

類:江門地理
類:開平
類:中國世界遺產
原恆星

**原恆星**係喺星際介質中嘅巨分子雲收縮下出現嘅天體，係恆星形成過程中嘅早期階段。對一個太陽質量嘅恆星嚟講，呢個階段至少持續大概十萬年。佢始於分子雲核心嘅密度增加，以金牛T星嘅形成結束，然後就發展進入主序帶。呢個階段由金牛T風－一種恆星風嘅開始宣告結束，標誌著恆星從質量嘅吸積進入能量嘅輻射。
 
觀測顯示巨型分子雲總體上近似喺維里平衡嘅狀態，星雲中嘅重力束縛能被星雲中構成分子嘅動能平衡。任何對雲氣嘅干擾都可能擾亂佢嘅平衡狀態，干擾嘅例子可以係嚟自超新星嘅震波；星系內旋臂嘅密度波，或者係同第二啲雲氣嘅接近或碰撞。無論擾動嘅來源係邊一種，只要夠大就可能喺雲氣內嘅特定地區造成重力大過熱動能嘅重力變化。

英國物理學家詹姆士·金斯曾經詳細討論過上述嘅現象。佢顯示到，喺適當嘅情況下，一團雲氣或其中嘅一部分，將開如上述嘅收縮。佢導出咗一條公式可以計算雲氣所需嘅大細同質量，以及喺重力收縮開始前嘅溫度同密度。呢個臨界質量就係所知嘅金斯質量，可以由下式得到：

: M_j = \frac{9}{4} \times \left( \frac{1}{2 \pi n} \right) ^ \frac{1}{2} \times \frac{1}{m ^ 2} \times \left( \frac{kT}{G} \right) ^ \frac{3}{2} 

*n*係特定區域的密度，*m*係喺雲氣內氣體平均嘅質量，而*T*係氣體嘅溫度。

## 碎裂
恆星經常被發現係成群嘅，而且睇似係同一個時間形成嘅，亦即係所知嘅星團。噉可以被解釋為當雲氣收縮時佢嘅密度係唔均勻嘅。事實上，第一個指出呢一點嘅係理察·拉森，當恆星喺巨分子雲內形成時，可以全面嘅觀察到喺雲氣內所有尺度上嘅湍流速度都增加咗。呢啲湍流嘅速度壓縮氣體產生震波，通常會喺巨分子雲尺度同密度嘅廣大範圍內引發絲狀同埋團塊嘅結構。呢個過程被稱為湍流碎裂。一啲團塊結構超過咗金斯質量並且重心變得唔穩定，可能會被分顆成單一或多星嘅係統。

無論原因係點，雲氣因碎裂而變得較細，密度較高嘅區域可能會持續再成為更細嘅區域，結果係成為原恆團。噉同星團係普遍存在嘅觀測現象一致。

## 來自重力能量嘅加熱
當雲氣繼續收縮時，佢嘅溫度會增加。呢個唔係核反應造成嘅，只係重力能量轉換成嘅熱動能。當微粒（原子或分子）因為喺收縮嘅碎片中而減少至質量中心嘅距離時，就會導致重力能量減少。但係因為總能量嘅守恆，因此隨著重力能量嘅減少，微粒嘅動能亦相對地增加。熱動能嘅增加會令雲氣溫度上升，雲氣越收縮溫度就增加得越多。

分子間嘅碰撞經常亦可以令佢哋成為激發狀態，然後經由輻射嘅發射衰變狀態。呢啲輻射都有特定頻率，喺呢啲溫度（10至20K）發射嘅輻射係光譜中嘅微波或紅外線。呢啲輻射大部分都會由雲氣中逃出，因此能夠防止溫度快速上升。

當雲氣收縮時，分子嘅數值密度會增加，噉最終會令散發嘅輻射越嚟越難走得甩。實際上，氣體對呢啲輻射會變得唔透明，並且雲氣內嘅溫度將開始更快速上升。

雲氣喺紅外線變得唔透明嘅事實，也使我哋難以直接觀測到雲氣內發生嘅變化。我哋必須使用波長更長嘅無線電觀察還能逃逸出來嘅輻射。另外，理論同埋計算機嘅數值模擬亦係了解呢個階段所必須嘅。

直到周圍嘅物體落入中心嘅凝塊，原恆星嘅階段先算係開始。而當周圍嘅氣體同塵粒都已經消散，吸積嘅過程亦都停止，呢粒原恆星至會被考慮係前主序星。

## 歷史
「原恆星」呢個詞係喺1889年嘅出版物首次出現嘅。
:" protostar acquiring two condensations will become a binary and be stable thereafter [..] Whether a binary or a single star results depends largely on the total angular momentum of the protostar"
:"原恆星獲得兩個濃縮體將發展成為聯星並且係穩定嘅[..]個結果係聯星或單獨嘅恆星，取決於原恆星嘅總角動量。"

## 註





## 睇埋
* 赫比格-哈羅天體
* 主序前星
* 原行星盤
* 原恆星盤
* NGC 7538：經已被發現嘅最大原恆星之家，大概係太陽系嘅300倍大細。

## 出面網頁
* Planet-Forming Disks Might Put Brakes On Stars (SpaceDaily) Jul 25, 2006
* Planets could put the brakes on young stars Lucy Sherriff (The Register) Thursday 27th July 2006 13:02 GMT
* Why Fast-Spinning Young Stars Don't Fly Apart (SPACE.com) 24 July 2006 03:10 pm ET
國際千克原器

（**International Prototype of the Kilogram**，簡稱**IPK**）係世界質量單位「千克」嘅標準砝碼，目前存放喺法國巴黎郊區嘅國際度量衡局（）。

國際公斤原器以鉑銥合金鑄造，因為鉑銥合金有膨脹率低、唔易氧化等特點。

## 國際千克原器

自1889年起，國際單位制將千克嘅大細定義為同國際千克原器嘅質量相等。IPK由一種鉑合金製成，呢種合金叫「」，即百分之九十鉑及百分之十銥（按質量比）；然後將呢種合金用機器造成39.17mm嘅直立圓柱體（高度=直徑），噉樣做可以將表面積減至最低。比起純鉑嘅檔案局千克，新加入去嘅百分之十銥改善咗硬度，但同時保留鉑嘅好多長處：對氧化嘅高度抵抗性、極高密度、良好嘅導電與導熱性以及低磁化率。IPK同佢六件姐妹複製品都被存放喺國際度量衡局（）位於巴黎郊區嘅總部下層嘅儲藏室之中，有環境監控嘅夾萬入面。開夾萬需要三條被分開保管嘅鎖匙。IPK嘅正式複製品可以畀第二啲國家作佢哋嘅全國標準之用。呢啲複製品大概每五十年就要同IPK比對一次。

IPK係1879年製造嘅三個圓柱體之一。1883年，IPK嘅質量被發現同八十四年前嘅檔案局千克嘅一致，並喺1899年嘅第一屆國際度量衡大會中被正式指定為千克。維也納標準海水（有嚴格同位素控制嘅純淨水）密度嘅現代測量指出一立方分米嘅水，喺最大密度時（3.984）比一千克只差25.05ppm。呢個微小嘅差別，同IPK同檔案局千克質量一致呢個事實，說明咗超過209年前班科學家喺量度水密度及製造檔案局千克嘅技藝係相當高超嘅。

## 國際千克原器嘅穩定性

定義來上話，IPK質量嘅量度值誤差為整零；IPK就係千克。然而，IPK因時間而成嘅質量變量，可經由比對世界各地正式複製品質量判定出來，呢個過程被稱為「定期核準」。例如，美國擁有四個90%鉑/10%銥嘅千克標準儀，其中K4同K20係1884年製嘅原批四十個複製品嘅其中兩個。K20被指定為美國嘅國家首席標準。呢兩個原器，同第二啲國家嘅一樣，都要定期送返BIPM作質量核準。

冇一個複製品嘅質量準確地等於IPK；佢哋嘅質量經過校準，得出嘅偏差值會被存檔。譬如，美國嘅國家首席標準K20，1889年最初嘅正式質量為；亦即係話K20比IPK輕39µg。1999年嘅上一次核準指出佢質量準確地等於1889年嘅原值。同呢種小差異相當唔同嘅係，美國嘅檢核標準，K4嘅質量持續地相對於IPK下降——噉都係有原因嘅。檢核標準比首席標準常用得多，所以好容易被刮及受到各種磨損。K4最初送抵時嘅正式質量為，但到1989年經正式校準後質量為，而十年後就係。喺呢一百一十年間，K4相對於IPK輕咗41µg。

除檢核標準可能受到嘅一般磨損外，就算被小心收藏嘅國家原器都會因為唔同原因，而產生相對於IPK嘅質量變動，當中原因有已知嘅，亦有未知嘅。由於IPK同佢嘅複製品都被存放於空氣中（雖然有兩層或以上嘅鐘罩），佢哋都係會經由表面吸附大氣層中嘅灰塵而獲得質量。因此會用一種稱為「BIPM清潔法」嘅方式來清潔佢哋，呢種方法係BIPM喺1939至1946年間開發嘅，步驟包括用沾有等量乙醚同乙醇嘅油鞣革輕抹，用蒸餾過兩次嘅水進行蒸氣清潔，以及畀原器喺核準前先放七至十日。

至2011年，國際千克原器嘅重量可能少咗大約五十微克。

## 全球各地嘅原器
### 臺灣
目前喺國立臺灣高雄科學工藝博物館中有一公斤副原器，係日治時期所遺留，原交由臺灣度量衡檢驗所管理，轉由經濟部標準檢驗局，之後喺2001年捐贈畀科學工藝博物館。

臺灣國家度量衡標準實驗室喺1995年向國際度量衡局買到國際質量最高標準嘅鉑銥公斤原器，編號七十八，係而家臺灣嘅國家質量標準。

### 中國大陸
中國大陸嘅千克原器係1965年從英國引入，編號60，1986年被批准為國家質量基準，編號：GJJ（力）0101。

千克作證基準砝碼係質量基準嘅組成部分，1984年從英國引入，編號64，1986年批准為質量作證基準，編號：GJJ（力）0151。

千克副基準砝碼係1967年由中國計量科學研究院自行研製，編號9，佢係直徑同高度相等嘅直圓柱體，用不銹鋼造，體積為126.6006cm3，質量標稱值為1kg。1967年首次檢定結果為1公斤-1.94mg，檢定精度為0.04mg。1986年批准為質量副基準，編號：GJJ（力）0152。

### 香港
香港政府創新科技署轄下嘅標準及校正實驗所擁有國際千克原器嘅第75號複製本，用作香港嘅質量參考標準及普及質量單位。

## 參考




## 睇埋
*公斤
*國際米原器

## 出面網頁
* 中國計量科學研究院力聲學基標準
美選D.n.A

《**美選D.n.A**》（**The Queen of D.n.A**）係香港電視娛樂製作嘅真人騷選美節目，亦係香港電視史上頭一個實況選美節目。

節目名「D」同「A」分別代表魔鬼（devil）同天使（angel）。參賽者無條件同背景限制，就算有紋身、結咗婚甚至生埋仔，都可以參選。

## 比賽過程
### 選前
呢個節目喺2016年5月到6月公開招募參賽者，7月公佈20強佳麗名單。

2016年8月30號至9月12號期間嘅娛樂新聞節目《十五分鐘熱度》由候選佳麗主持，作為培訓用途，每集由兩位佳麗分別以Devil（魔鬼）及Angel（天使）角度主持節目。

### 初賽
個節目頭四集喺2016年9月25號至10月16號逢禮拜日22:30-23:30喺ViuTV播，由廿強入面選出十二強。11月19號22:45-23:45及11月20號至11月27號逢禮拜六及日22:30-23:30播，由十二強入面選出十強其中八強，12月3號禮拜六22:30-23:30播出復活賽選出另外兩強，十強就會去海外受訓，天使組去日本，魔鬼組去泰國。12月4號至12月11號逢禮拜六及日22:30-00:00播出海外受訓過程兼且選出埋八強。

### 決賽
《美選D.n.A 決賽》喺12月18號禮拜日晚黑8點30分喺邵氏影城舉行，由ViuTV99台現場直播成個賽事，同全港觀眾一齊見證Queen of D.n.A嘅誕生。嗰晚環節包括八強ladies著住華麗服飾parade、「不完美 最美」才藝表演、Dance Battle跳舞環節同埋由細路仔發問嘅問答環節等等。嗰晚評判包括主席評判譚詠麟、評判田北俊、雷頌德、丁子高、劉美君、周汶錡，同埋三位評判暨主持郭偉亮、方力申、火火，重有小司儀馮皓揚、梅浩霆及韓正謙，而大會司儀有駱振偉、黃心美及薛國斌，另外表演嘉賓有薛凱琪、林耀聲及三位Miss Tiffany's Universe佳麗Nhong Kangsadal、Mercury Belle及Mo Jiratchaya。

## 結果

*投畀羅伊婷做總冠軍嘅評判：方力申、劉美君、火火、周汶錡、丁子高（5票）
*投畀余逸思做總冠軍嘅評判：雷頌德、郭偉亮、田北俊、譚詠麟（4票）

## 佳麗

## 參考
*《美選D.n.A》二十強出爐　人妻、紋身女最搶鏡
*二十強見面會 人妻人母整容紋身女齊齊入圍  
*ViuTV選美　陳意嵐余逸思齊齊入二十強
*ViuTv《美選D.n.A》二十強起底!真人跟相片有差!?

## 出面網頁
*ViuTV：美選D.n.A
*ViuTV：美選D.n.A（比賽招募）
周冬雨

**周冬雨**（）係中國女演員，河北石家莊人。佢憑2010年主演嘅張藝謀執導電影《山楂樹之戀》而出名，做咗「謀女郎」。

## 出面網頁

* 
* 
* 
* 
* 

類:河北人
平等主義

**平等主義**係種意識形態，追求所有人都應該得到社會嘅平等保障，有同等嘅權利，而唔分性別、年齡、種族、社會階級、信仰、性取向等等。世界人權宣言第一條就講明「人皆生而自由；在尊嚴及權利上均各平等」。

## 睇埋
*社會平等
*平等機會
*男女平等
*法律面前人人平等
集體主義

**集體主義**係種意識形態，追求所有人都應該服從集體（政府）統一領導，唔理個人利益，同個人主義完全相反，通常出現喺獨裁政權。
## 睇埋
*共產主義
*法西斯主義
波蘭立陶宛聯邦

**波蘭立陶宛聯邦**係1569年到1795年期間歐洲嘅一個王國，由波蘭王國同立陶宛大公國組成，最後畀奧地利帝國、普魯士王國同俄羅斯帝國瓜分。
虞美人 (搞清楚)

**[[虞美人]]**除咗係歷史人物，重可以係：
*虞美人 (詞牌)
*虞美人 (漢順帝)
*賽牡丹，又叫「虞美人」嘅花
虞美人

**虞美人**（），又叫**虞姬**，係西楚霸王項羽嘅情人，中國好多文學作品都用佢做主題。
普立茲獎

**普立茲獎**（**Pulitzer Prize**），又叫**普立茲新聞獎**，係美國嘅一個獎項，每年表揚對美國新聞界有重要貢獻嘅人，由1917年開始頒。
美國廣播公司

**美國廣播公司**（**American Broadcasting Company**，簡稱**ABC**）係美國一間電視台，1943年開台提供電台廣播，1948年提供電視廣播。而家佢係和路迪士尼公司嘅子公司。
宋教仁

**宋教仁**（）係中國清末民初政治革命家，湖南桃源人。佢先後做過華興會同同盟會主要領導人，中華民國立國後，佢幫手籌組中國國民黨。1913年，佢畀人暗殺。
證券

**證券**（），又叫**有價證券**，係種表示產權嘅有價憑證，揸住憑證就可以證明自己有產權。證券嘅種類包括股票、債券、權證等等，有啲可以喺證券交易所做買賣。
菲爾多西

**菲爾多西**（**Ferdowsi**，）係波斯詩人，出名著作有用咗約莫35年時間去寫嘅史詩《群王書》。
小米科技

，全名**北京小米科技有限責任公司**，係中國北京一間科技產品開發公司，2010年成立。佢靠賣智能電話起家，跟住發展出唔同種類嘅智能家庭電器。創辦人、董事長兼行政總裁係。2018年7月9號，佢嘅母公司小米集團（，）喺香港交易所上市，係自1989年12月香港聯合交易所修例唔再考慮上市以來，頭一隻以「唔同投票權架構」（WVR）形式上市嘅新股。

## 簡介
2010年4月，小米喺北京創立，並且喺2011年8月發布小米手機，進軍手機市場。之後，佢地除咗智能手機，仲推出咗小米手環、小米電視、小米空氣淨化器等唔同嘅智能化消費電子產品。

小米直接控股或間接控制嘅生態鏈企業多達近400家，產業覆蓋智能硬件、生活消費用品、教育、遊戲、社交網絡、文化娛樂、醫療健康、汽車交通、金融等多個領域。

小米自2019年起，多次獲列入唔同全球公司排名榜，佔有一定位置，包括《福布斯》、《財富》、BrandZ全球最具價值品牌百強，以及「中國互聯網企業100強」等。

## 爭議事件
### 電視強制開機廣告
2021年3月，有一啲媒體報導，小米嘅智能電視每次開機前都強制播放 30 秒廣告，擔心以後係咪所有智能家電都要播廣告。報道又提及，有唔少其他中國大陸嘅智能電視品牌都有咁做。而且，銷售嗰陣，消費者都無被告知。有評論認為，小米呢種做法係將自己嘅快樂建立係人哋身上，亦對小朋友有負面影響，因為每次佢哋睇到呢啲廣告就話要買嘢。有人向小米嘅客戶服務部門溝通，但係小米就話冇得取消。而廣州亦有市民投訴，佢準備起訴小米公司。

### 手機內置協助中共嘅政治審查功能
喺2021年9月，立陶宛國防部屬下國家網絡安全中心發表報告，確定小米嘅手機具有內建審查功能，得以偵測一啲同中共立場相反同埋宣揚民主價值嘅用語。雖然呢個功能喺歐盟地區已經被關閉，但亦可以隨時遠端開啟。之後，立陶宛政府嘅國防部建議使用者抌咗小米嘅手機，而消費者亦要避免購買。不過，小米就否認說法。

去到2022年1月，台灣 NCC 亦證實，喺台灣販賣嘅小米手機，會偵測特定詞彙，包含「自由西藏」、「臺灣獨立」、「香港獨立」、「六四事件」等關於香港、台灣嘅政治相關字眼，之後將資料發送返去自己嘅伺服器，而且仲唔可以畀使用者自己設定。

## 出面網頁

* 
* 
* 
* 
* 

## 參考

類:香港上市工業公司
類:中國廠商
類:電子公司
類:中國民營企業
類:北京公司
三星電子

**三星電子**（**Samsung Electronics**）係南韓三星集團旗下負責電子產品業務嘅公司，1969年開張，而家主要生產電子零件、智能電話同家庭電器等等。以收入計，三星電子係全球第二大資訊科技產品生產商，排蘋果公司後面。

## 出面網頁
*
丁儀

**丁儀**（；），字**正禮**（），豫州沛郡人（而家安徽濉溪），係三國時曹魏嗰派嘅官員、學者、文學家。

## 生平
丁儀嘅親父係，係曹操嘅老友，曾經勸曹操去迎駕漢獻帝。丁沖死後，曹操聽講丁儀有才學，諗定嫁佢個女（封做）畀丁儀。不過曹丕攞丁儀隻眼有病、「相貌不佳」做依據，勸阻咗場婚事。最後曹操嫁佢嘅女畀夏侯楙。

曹操之後封丁儀做西曹掾。由於得唔到公主件事，令丁儀好憎曹丕，共佢細佬丁廙同曹操嘅第四仔曹植交好，經常喺曹操面前講曹植好說話，擁護曹植做世子。

丁儀丁廙兩兄弟被曹操惜，丁儀嗰陣誣告同佢唔啱嘅徐奕辭職，同埋冤死崔琰，之後毛玠覺得崔琰被冤死好可惜，丁儀仲告毛玠誹謗曹操，令毛玠差啲被處死。之後丁儀同何夔唔啱，何夔同傅巽話佢遲早會敗亡，堅持唔靠丁儀。

曹丕做咗魏世子後，轉丁儀做右刺奸掾，愛藉佢丁儀轉職俾佢自殺，丁儀唔願，搵夏侯尚哀聲叩頭，希望佢得為自己求情，之後夏侯尚為咗丁儀流淚同曹丕求情，仲係唔得。到咗曹丕升做魏王時，舊時過節令佢處斬咗丁儀兩兄弟共丁家男丁。

曹植嗰陣時有詩《又贈丁儀王粲》。《全後漢文》收嘅作品《寡婦賦》可能係由丁儀創作嘅。

## 喺《三國演義》
《三國演義》寫話丁儀、屬擁護曹植嗰派。當曹丕做咗魏公，差遣使者去質問曹植點解無去弔喪曹操，丁儀講話曹植本來應當繼位做魏公。曹丕即刻憎佢，派許褚捉曹植共丁儀兄弟返鄴郡，然後殺咗丁儀兄弟。

## 註

## 攷

## 參攷資料
*

類:三國人
類:安徽人
儀
百萬挑戰

**百萬挑戰**（）係廣東電視台整嘅一部明星職業類真人騷嘅遊戲節目，亦係珠江頻道繼百萬寶貝系列之後嘅第二部百萬系列嘅真人騷節目。遊戲規則係各個成員同嘉賓去到指定任務地區體驗好辛苦嘅工作（例如漁民、農民、快遞、搬運佬、咕喱等職業）嚟贏取獎金。

部片喺2016年7月30號喺珠江頻道開播，2016年10月1號播嗮。

## 連出去
* 珠江频道百万挑战即将开播 6位粤港当红艺人登场 泡泡网

類:廣東電視台節目
類:遊戲節目
類:中國真人騷節目
赤坎影視城

（坎讀磡）係中國廣東江門嘅一座公園，2004年10月18號開園，喺開平赤坎鎮嘅錦江邊近060鄉道邊。

景區佔地6000幾m²，係好多影視界過嚟拍戲嘅地方。其中《風雨西關》、《三家巷》、《香江風雲》、《廖仲愷》和《醉拳Ⅱ》、《六兩金》、《南線大追歼》、《香港的故事》、《阮愛國在香港》、《一代宗師》等名劇同電影喺呢度攞過景。

2016年4月26號，公園為咗配合景區提升計劃同保證遊客安全而暫停對外開放。

## 參考

類:江門公園
類:開平
赤坎影視城酒店

係中國廣東江門嘅一間三星級酒店，2015年1月1號開業，位置喺開平赤坎鎮中華西路173號（赤坎影視城隔籬）。

酒店佔地面積2316m²，4層樓高，一共有42間客房。裝修風格圍繞曾經喺開平拍過嘅電影做主題。

## 連出去
* 
* 

類:江門嘅酒店
類:開平
陳淑蘭

**陳淑蘭**（），花名**蘭子**，又改過藝名**陳道然**，鄉下係廣東深圳，係1988年香港小姐亞軍，拍過電影同埋電視劇。家下喺香港電台做緊DJ（《開心日報》），同埋主持ViuTV晚吹節目總有一隻喺左近。

## 演出作品
### MV
*1990年：林子祥《一隻蚊》
*1991年：黎明《對不起，我愛你》
*1991年：劉德華《城市獵人》

### 電視劇（[[無綫電視]]）

### 電視劇（[[香港電台]]）

### 電視電影（[[無綫電視]]）

### 電影

### 主持

### 廣告
*1988年G2000
*1988年高登眼鏡
*1993年、1997年 永安旅遊
*1998年金雅典

### 書
*2003年：《美麗資本》 尚品文舍出版　ISBN 9789889720452

## 爭議事件
### 逃犯條例爭議期間表現
喺香港逃犯條例爭議期間，佢曾經多次喺Facebook轉發一啲親中維穩河蟹嘅報道，又曾經喺11月13號，明明自己當日係去旅行，但就喺Facebook 上載示威者堵路嘅照片，批評示威者阻住佢。

## 參考


## 出面網頁

* 香港電台網站
赤坎鎮

**赤坎鎮**（注意坎字讀堪，；台山讀做）係中國廣東江門嘅古鎮，喺開平嘅錦江邊。

個鎮喺大清順治年間搞好。入面有600幾間由關氏同司徒氏華裔喺20世紀初夾手夾腳而起好嘅騎樓，樓底重有好多舊嘅舖頭。尤其街邊有好多特色小食同舊時粵西營商同生活喺埋一齊嘅畫卷。入面主要有中外明星雲集嘅影視城、有幾百年歷史嘅關族同司徒氏圖書館、司徒美堂故居、南樓。

## 連出去

* 廣東開平赤坎古鎮 中華勝景
塘口鎮

**塘口鎮**可以係：
*塘口鎮 (開平)：喺廣東開平。
*塘口鎮 (陽江)：喺廣東陽江陽西。
颱風妮妲 (2016年)

**颱風妮妲**（，國際編號：**1604**，聯合颱風警報中心：**06W**）係2016年太平洋颱風季第4個被命名嘅熱帶氣旋。呢個熱帶氣旋2016年8月2號朝早以颱風強度喺深圳大鵬半島登陸。青洲、昂坪、橫瀾島錄得之最高10分鐘平均風速分別為每小時107、130、105公里.

## 影響
呢次颱風影響範圍波及菲律賓、臺灣、福建、廣東、香港、澳門、海南、廣西地區。
### 廣東
颱風妮妲襲擊廣東期間，各個城市掛出嘅颱風警報信號：

### 香港
當地懸掛嘅最高風球： 八號西北烈風或暴風信號 /  八號西南烈風或暴風信號
張超

**張超**可以係：
* 張超 (西漢)，西漢留侯張良後裔
* 張超 (東漢)，廣陵郡太守，參加過反董卓聯盟軍
* 張超 (五胡十六國)，五胡十六國時期民變領袖
* 張超 (大清)，大清政治人物
* 張超 (飛行員)，烈士，「人民英雄」國家榮譽稱號獲得者，中國人民解放軍海軍某艦載航空兵部隊一級飛行員
* 張超 (中將)，中國人民解放軍中將
* 張超 (北京人)，中國大陸歌手，2007年參加過《加油好男兒》攞咗全國第五而出名
* 張超 (演員)，中國大陸男演員
* 張超 (貴州人)，中國大陸音樂人，鳳凰傳奇御用創作人
* 張超 (乒乓球運動員)，中國乒乓球運動員
* 張超 (飛行員)，中國人民解放軍海軍航母艦載航空兵部隊一級飛行員
張超 (飛行員)

**張超**（；，）係中國大陸嘅飛行員，亦係中華人民共和國海軍航母艦載戰鬥機一級飛行員同海軍少校，湖南岳陽人。

2016年4月27號12點59分，佢揸緊殲-15戰鬥機到陸基模擬落到艦接地時突發電傳故障而逼住跳傘，最後跌落地下受重傷，送到醫院搶救時證實不治，終年29歲。張超嘅死亦係艦載航空兵部隊從2013年成立以嚟，第一位死咗嘅飛行員。

## 攷
* 中国舰载机飞行员的生死锤炼 追忆张超牺牲瞬间 人民网 （2016-08-01）
* 殲-15飛行員犧牲曾在南海攔截外國軍機 文匯報 （2016-07-27）

超
類:湖南人
類:中華人民共和國軍人
類:中國飛行員
類:感動中國年度人物
香港教育

**香港教育**主要由香港特別行政區政府教育局管理，而家嘅制度上大致分為**學前教育**、**小學教育**、**中學教育**、**專上教育**，小一至中三屬於九年強迫教育，而家香港提供小一至中六嘅十二年免費教育，除咗私立或直資學校之外，喺官立或政府資助學校進行為期十二年嘅小學同中學教育，都唔使交學費。2016年，時任香港特首梁振英喺2016年施政報告宣告2017/18學年開始推行半日制幼稚園免費教育，預計大約七至八成嘅半日制幼稚園學位將會免費。

## 教育階段

## 學前教育
香港嘅學前教育大致可以分為幼兒園同幼稚園兩種。兩種都係私立經營，有啲係商業化集團形運嘅幼稚園集團，亦有由非牟利團體或教會開辦嘅幼稚園。

香港嘅幼兒園同幼稚園本來有唔同嘅服務對象：幼兒園嘅服務對象係未適合進入幼稚園嘅幼童，為家長提供托兒服務；而幼稚園嘅服務對象係3至6歲嘅幼童，畀佢哋喺學校環境裏面學習群體相處，同埋接受最基本嘅教育。幼稚園由教育局管理，而幼兒園就由社會福利署管理。不過而家唔少幼兒園都兼營幼稚園相同嘅業務，令到6歲以下嘅幼童都可以喺幼兒園入面接受教育。

## 小學教育
香港嘅小學主要分為四大種類：官立小學、資助小學、直資小學同私立小學，大部分嘅小學（超過八成）屬於「資助小學」。官立小學同資助小學都係提供免費小學教育，而直資同私立小學係會收學費。

而家香港提供六年制嘅小學教育，小一最低入學年齡係嗰個學年嘅9月1號夠五歲八個月（12月31號之前要夠六歲），而家大部分小學上堂模式都係**全日制**，以前學校係**半日制**分做**上晝班**、**下晝班**。官立小學同政府資助小學都提供免費小學教育。五年級終期試同六年級頭兩次考試嘅考試成績，需要呈交教育局，呢三次考試稱為**[[呈分試]]**，教育局會因應各同學喺呢三次考試嘅成績來决定嗰位同學升中學嘅派位組別，參加統一派位嘅學生，呈分試嘅成績會直接影響升中學嘅派位結果。

## 中學教育
而家香港嘅中學教育以六個年級為主，香港嘅中學大部分初中同高中都喺同一間學校，通常中一至中三叫做初中，中四至中六叫做高中；讀完中三之後或者年滿十五歲就可以選擇繼唔繼續讀，唔讀就出嚟做嘢，或者轉讀其他職業訓練課程；中六下學期尾（三月至五月）參加香港中學文憑考試（DSE）或者香港認可嘅國際公開試，要喺公開試達到指定成績（分數）先至可以升讀大學，如果成績未達到升讀大學嘅要求，可以轉讀其他專上課程，例如應用教育文憑、副學士、香港專業教育學院開辦嘅基礎文憑或高級文憑課程。

## 特殊教育
教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校（包括一間喺18間公營醫院裏面開設班級嘅醫院學校），為視障、聽障、肢體傷殘、智障，同埋有情緒或者行為問題嘅兒童提供教育服務。呢啲特殊學校接受政府資助並由唔係政府嘅機構營辦。其中有部分學校亦擔當資源中心嘅角色，支援普通學校照顧有特殊教育需要嘅學生。

香港嘅特殊學校一般根據學生嘅特殊需要分為以下六種學校：
* 視障特殊學校
* 聽障特殊學校
* 肢體傷殘特殊學校
* 群育學校（為有適應困難學生而設，一般都係有紀律問題）
* 智障特殊學校（又分為：輕度智障特殊學校、中度智障特殊學校、輕中度智障特殊學校、嚴重智障特殊學校）
* 醫院學校

## 專上教育
香港共有29間院校開辦經本地評審嘅自資副學位、學士學位同銜接學位課程。職業訓練局、香港城市大學、香港理工大學同香港教育大學亦有開辦公帑資助副學位課程。

## 高等教育
香港有20間頒授本地學位嘅高等教育院校，有八間由教資會資助，另外12間由公帑撥款或自資。

由教資會資助嘅院校：
*香港城市大學
*香港浸會大學
*嶺南大學
*香港中文大學
*香港教育大學
*香港理工大學
*香港科技大學
*香港大學

公帑撥款嘅院校：
*香港演藝學院

自資嘅院校：
*香港都會大學
*香港樹仁大學
*珠海學院
*香港恒生大學
*東華學院
*聖方濟各大學
*明德學院
*職業訓練局－香港高等教育科技學院
*香港能仁專上學院
*港專學院
*宏恩基督教學院

## 新來港兒童教育
教育局為新來港兒童（包括內地新來港兒童、新來港非華語兒童同回流兒童）提供學位安排服務。學童可喺入讀香港主流學校之前，首先修讀為期6個月嘅全日制啟動課程，呢啲課程協助佢哋適應香港社會同教育制度。至於選擇直接入讀公營學校或直接資助計劃學校嘅新來港學童，教育局會向有關學校提供校本支援計劃津貼，為學童安排支援項目。此外，教育局亦資助非政府機構為學童開辦為期60個鐘頭嘅適應課程，內容包括個人成長、社區適應同基本學習技巧。

## 資歷架構

資歷架構喺2008年正式推行，提供一個高透明度同開放嘅平台以推動終身學習，藉此提升香港勞動人口嘅整體競爭力。資歷架構係一個七級嘅資歷級別制度，用以整理同支持學術、職業專才教育同持續教育界別嘅資歷。資歷架構設有質素保證機制，以鞏固架構嘅公信力。所有獲資歷架構認可嘅資歷都已經通過質素保證。

## 相關
* 香港教育界爭議

## 參考
### 註

### 書目
*香港教育統籌局，（2000年），《終身學習‧全人發展》教育統籌委員會教育改革報告書，香港：香港特別行政區教育統籌局。
*香港教育統籌局，（2001年），《學會學習：課程發展路向》
*課程發展議會，（2002年），《基礎教育課程指引：各盡所能‧發揮所長（小一至中三）》，香港：香港特別行政區教育署。

## 出面網頁
*香港便覽：教育篇
*香港教育局
*家庭與學校合作宜委員會
*香港科學教育關注組
*資歷架構
南樓

**南樓**（）係中國廣東江門嘅一間古式碉樓，喺開平赤坎鎮騰蛟村嘅潭江邊。間樓因為抗日戰爭期間，7位姓司徒士兵嘅英勇事跡而出名，呢7位士兵通常被稱為「南樓七烈士」。

2003年，南樓俾中華全國歸國華僑聯合會定佢做中國僑聯愛國主義教育基地。

## 連出去
* 南樓 開平碉樓

類:江門建築
類:開平
高演

**北齊孝昭帝**（），字**延安**，係北齊第三代皇帝。佢係東魏權臣高歡第六個仔，亦係高洋個細佬。高演後生嗰陣魁偉英武，佢阿媽婁昭君好鍾意佢。所以喺佢阿哥北齊開國皇帝高洋駕崩後，支持佢發動政變廢咗佢嗰孫，擁立佢為新帝

## 經歷
響東魏元象元年，皇帝元善見封高演做常山郡公。高演係個聰明仔，佢博覽群書，滿腹經綸。高洋執政之後，派中書侍郎李同軌做高演嘅老師，令高演如虎添翼。

天保年間，高演升做常山郡王。高演做嘢講道理，所以滿朝文武大臣都服佢，佢喺處理政務方面表現出色，連皇帝高洋都睇重佢。天保八年，高演升做司空，兼任尚書監工。高演份人好嚴，有一次，尚書郎中出錯，高演即刻重罰佢
。

高洋死後，皇太子高殷繼承皇位。因為高殷好細個，所以高演攞正牌代高殷處理政務，成為國家真正嘅決策人。乾明元年，高演聯合各大權貴、文武大臣，逼高殷升佢做太師、司州牧。同一年嘅三月，高演終於聯同長廣王高湛發動政變，廢黜高殷，自立做皇帝，改年號做皇健，嗰陣時高演得二十六歲。事後，雖然佢阿媽太后要求高演保住高殷條命，佢大佬高洋生前向佢表示政權你可以攞咗去，但係留返我個仔一命，但係高演最終為咗免除後患，都係暗殺咗高殷。

做咗皇帝之後，高演積極處理政務，體恤貧苦大眾，知人善任。但係好景不常，兩年之後，高演騎騎吓馬無啦啦跌親，傷重不治，相傳係高殷嘅鬼魂報仇。高演死嗰陣得二十七歲。高演嘅廟號係肅宗，謚號係孝昭皇帝。而北齊皇位嘅繼承人係高演嘅細佬、長廣王高湛。

## 家室
### 后妃
#元皇后
#桑嬪
#楊嬪
#毛夫人

### 仔
#樂陵王高百年
#襄城王高亮
#汝南王高彥理
#始平王高彥德
#城陽王高彥基
#定陽王高彥康
#汝陽王高彥忠

### 女
#建昌長公主高善德

## 參攷
颱風妮妲

**颱風妮妲**係太平洋颱風季嘅熱帶氣旋名。「妮妲」呢個名由泰國提供，係當地女仔名。

颱風妮妲可以係：
*颱風妮妲 (2004年)
*颱風妮妲 (2009年)
*颱風妮妲 (2016年)
北齊書

《**北齊書**》係一本關於北齊嘅史書，亦都係廿四史之一。佢由大唐歷史學家李百藥撰寫。全本《北齊書》總共有五十卷。
標羅素

**羅素**（，）係美國職業籃球員，主要位置係中鋒。1956年至1969年NBA球季效力波士頓塞爾特人長達13年，帶領塞爾特人創下空前嘅NBA八連霸（1959-1966）。佢個人一共得到11次NBA總冠軍，係NBA嘅紀錄。

NBA喺2009年以佢命名總決賽最有價值球員獎。

## 出面網頁
* 
*  NBA.com: Bill Russell Summary
花剌子模

**花剌子模**（烏茲別克文：**Xorazm**；俄文：**Хорезм**；阿拉伯文：**خوارزم‎**，拉丁字母轉寫：**Khwārizm**；波斯文：**خوارزم‎**，拉丁字母轉寫：**Khwārazm**）係一個位於中亞西部阿姆河三角洲地區嘅大型綠洲。佢嘅南邊係黑沙漠，北邊曾經係鹹海嘅水域，西邊為烏斯昭爾特高原，東邊是契芝古姆沙漠。宜家分別屬烏茲別克、哈薩克同土庫曼。

類:亞洲地理
詹晏

**詹晏**（；），係三國時蜀漢嘅將領。

建安二十四年（219年），吳國大將陸遜派屬將李異、謝旌帶三千人攻蜀國將領詹晏同陳鳳。李異帶水軍，謝旌帶步兵，據斷啲險要，立即就打敗詹晏，生擒到陳鳳。

## 參攷資料
*

類:三國人
晏
韻目代日

**韻目代日**係中國舊時打電報用紀日嘅方法。因為想用少啲字，就用地支代替月份，用《平水韻》嘅韻目表入面特定韻母代替日子。

韻目表入面對應日子嘅韻母跟次序包括15個韻目上平聲、10個韻目上聲同5個韻目去聲。第30個本應係「陷」，但軍隊驟忌，改用「卅」。公曆31號號無預韻目，通常用「世」，代表「卅」加「一」。

## 一覽

#東
#冬
#江
#支
#微
#魚
#虞
#齊
#佳
#灰
#真
#文
#元
#寒
#刪
#銑
#筱
#巧
#皓
#哿
#馬
#養
#梗
#迥
#有
#宥
#沁
#勘
#豔
#卅（陷）
#世
開元塔

**開元塔**（）係中國廣東開平一塔，1751年起好，喺樓岡馬山頂。

## 史
大清乾隆十六年（1751年），葉重秀從四川南溪（今日嘅宜賓南溪區）去到廣東開平做官，期間發現開平冇乜科舉人士而提議喺馬山頂起座5層樓高嘅「文墖」，寄望出多啲人才嚟振興開平文化。道光廿三年（1843年），張幫泰從江西吉水（今日嘅吉安吉水縣）去到廣東開平做官，期間又將「文墖」起高兩層樓，重改名做「開元塔」。喺塔左邊隔籬又起間「文印」，改名做「金章閣」。從此之後，開元塔成為好多學子求功名嘅聖地。

座塔經過差唔多兩個世紀嘅風吹雨打後，就嚟冧咁滯。1946年，樓岡當地官員吳尚志做開平縣長時話佢係古蹟，唔可以食住花生等睇戲而發起重修，後嚟喺開平各界人士支持下而修復。1983年被列為開平縣重點文物。1999年，開平市人民政府重修座塔同喺金章閣原址起孔聖堂，重以佢哋為中心而開發成公園。2001年9月開始搞擴建直到2002年10月出完成第一期工程。

## 建築風格
建築屬水泥結構，有九丈（30米，98呎）幾高，座塔除咗4樓或以上啲門開住之外，其它樓層都唔開。雖然歷年嚟，開平地區出過考試狀元，但1～3樓棟門未試過俾人打開。

## 攷
* 开 元 塔 和 金 章 阁
* 不出状元不开塔门 开平古塔封闭百余年谜团重重 南方網
* 开元塔与开平科举情况 新丰史志

類:江門嘅塔
類:開平
百合鎮

**百合鎮**可以係：
* 百合鎮 (開平)：喺廣東開平。
* 百合鎮 (南寧)：喺廣西南寧橫縣。
百合鎮 (開平)

**百合鎮**（）係中國廣東開平轄下嘅一個鎮，喺西邊。

個鎮入面因為有好多碉樓響度，加上係中國嘅華僑之鄉同周文雍嘅故鄉而出名。每年旅遊旺季時，好多遊客都會經過呢個鎮睇碉樓。

## 敘述
*總面積：66.1km²
*轄下社區數：3
*轄下村數：12
*戶籍人口：26712人
*:農業：24828人
*:工業：1884人

## 攷
* 百合镇概况 城市视窗

## 出面網頁
* 开平百合
塘口鎮 (江門)

**塘口鎮**（）係中國廣東江門轄下嘅一個鎮，喺開平市中間。

## 敘述
*總面積：73.5km²
*轄下社區數：2
*轄下村數：16
*戶籍人口：31378人
*海外華僑、港澳臺人士：大概9000人

## 出面網頁
* 开平·塘口
水口鎮

**水口鎮**可以係：
* 水口鎮 (開平)：喺廣東開平。
* 水口鎮 (韶關)：喺廣東韶關南雄。 
* 水口鎮 (信宜)：喺廣東信宜。 
* 水口鎮 (梅州)：喺廣東梅州興寧。 
* 水口鎮 (賀州)：喺廣西賀州平桂區。 
* 水口鎮 (崇左)：喺廣西崇左龍州縣。 
* 水口鎮 (泉州)：喺福建泉州德化縣。 
* 水口鎮 (寧德)：喺福建寧德古田縣。 
* 水口鎮 (滁州)：喺安徽滁州來安縣。 
* 水口鎮 (株洲)：喺湖南株洲炎陵縣。 
* 水口鎮 (永州)：喺湖南永州江華瑤族自治縣。 
* 水口鎮 (重慶)：喺重慶銅梁區。 
* 水口鎮 (成都)：喺四川成都邛崍市。 
* 水口鎮 (瀘州)：喺四川瀘州古藺縣。 
* 水口鎮 (樂山)：喺四川樂山中區。 
* 水口鎮 (黔東南)：喺貴州黔東南苗族侗族自治州黎平縣。 
* 水口鎮 (咸陽)：喺陝西咸陽彬縣。
水口鎮 (開平)

**水口鎮**（）係中國廣東開平轄下嘅一個鎮，喺開平東北邊。

## 敘述
*總面積：33.1km²
*轄下社區數：2
*轄下村數：10
*戶籍人口：6.9萬人
*外來人口：大概5萬人

## 出面網頁
* 广东江门市开平市水口镇 博雅地名
錦江里

**錦江里**（）係廣東開平嘅一條村，喺蜆岡鎮嘅潭江支流附近。條村因為有瑞石樓、昇豐樓、錦江樓呢啲碉樓而出名。碉樓群喺2001年俾國務院列入全國重點文物；2005年被評為廣東最靚地方同民居；2006年4月攞過中國最值得鬼佬去嘅50個地方金獎；2007年6月被列入世界遺產。

## 連出去
* 錦江里碉樓群 游够旅行

類:江門地理
類:開平
類:中國世界遺產
香港特殊學校一覽

呢度列出香港嘅特殊學校、醫院學校、群育學校。

## 特殊學校

## 醫院學校
香港紅十字會醫院學校，分別喺19間醫院開設輔導班。

## 群育學校

## 睇埋
*香港教育
*香港小學一覽
*香港中學一覽

## 參考

## 出面網頁
*香港特殊學校概覽
*香港紅十字會醫院學校
戴叔倫

**戴叔倫**（；），字**幼公**（），一作**次公**（），潤州金壇人（而家江蘇金壇），係中國唐代詩人。

安史之亂時，爲咗避兵亂，戴叔倫全家搬去京口（而家江蘇鎮江），爲咗習得學問，佢入咗蕭穎士嘅門下，後來成爲門人當中最叻嘅門生。戴叔倫喺唐代宗廣德初年做祕書省正字。大曆元年（766年），佢入劉晏幕下，當時劉晏做戶部尚書充諸道鹽鐵使，受劉晏表奏，戴叔倫做監察御史。唐德宗建中初年做婺州嘅東陽縣令（而家浙江東陽），對啲勤務做得好認真。之後佢又入江西觀察使幕府，做大理寺司直。興元元年（784年）做撫州刺史（而家江西臨川）。貞元元年（785年）十一月寫《賀平賊赦表》，任職吏部郎中，貞元二年（786年）辭官歸鄉，四年（788年）復出做容州刺史兼容管經略使（而家廣西容縣）。佢歷任咁多地方官，都施行善政，所以獲得居民仰慕。貞元五年（789年）7月10號喺路途上過身。

而今，有兩卷《戴叔倫》留低。戴叔倫嘅詩以描寫農村生活爲主，例如《女耕田行》寫女人耕田嘅辛苦，《邊城曲》寫士兵遠戍嘅痛苦。佢寫詩講究韻味，曾經評詩話「詩家之景﹐如藍田日暖﹐良玉生煙﹐可望而不可置於眉睫之前也。」，係後世神韻派嘅先導。《全唐詩》收有戴叔倫嘅詩304首，但當中有好多係偽作，據蔣寅嘅考證，可信嘅散落喺唐宋元文獻嘅有148首，60首判斷唔到真僞，56首偽作。

## 註

## 參攷資料
*
*
*

類:大唐詩人‎
類:大唐官員
類:江蘇人
叔倫
沈約

**沈約**（），字**休文**，係南梁嘅史學家同文學家，係廿四史入面《宋書》嘅作者。佢本身係吳興武康（而家嘅浙江武康）人。
陳壽

**陳壽**（），字**承祚**，係蜀漢同西晉嘅史學家，係廿四史入面《三國志》嘅作者。佢本身係巴西安漢（而家嘅四川南充）人，當時人話佢叻講故仔，係良史之才。

## 一生
後生嗰陣勤學，拜譙周為師，當時同輩話佢同李密好似子游同子夏、文立係顏回、羅憲係子貢，之後做蜀漢觀閣令史，佢唔順當時權臣黃皓，周時被朝廷怒同降職，蜀漢滅亡之後入晉，畀羅憲推薦自己，張華睇重自身才華就被佢舉孝廉，任佐著作郎，補陽平令。

之後張華俾佢推薦做中書郎，忌張華嘅荀勗憎陳壽，計劃叫吏部調佢做長廣太守，陳壽話佢老母老咗就唔做，杜預去守荊州前，有同晉武帝司馬炎推薦佢，最終朝廷畀佢做御史治書。

陳壽老母死嗰陣，照佢遺囑去洛陽埋葬，但係畀人爭議降職，佢老師譙周話佢：「呢一定係才學成名，但係呢當官會受侮辱同損失，不過唔一定係呢嘅不幸，必定要多慎啲。」以後陳壽仲係降職，同譙周話嘅一樣，幾年後，朝廷畀佢做太子中庶子冇到任。

同埋蜀漢名臣出身嘅王崇、壽良、李密、李驤同杜烈係親密關係，畀人話係梁、益兩州有代表性嘅俊傑，入晉後各個開始陌生同唔啱，陳壽同壽良、李驤嗌到互相誣衊，都畀杜烈嚴厲批評，得一個王崇溫和嗻，不分彼此，仲同大家保持親密。

## 著作
佢作嘅《蜀相諸葛亮集》上奏朝廷，得到著作郎一職，領本郡中正；有《益都耆舊傳》十篇畀文立攞去俾晉武帝司馬炎睇，受到嘉獎；同作《古國志》五十篇。

### 三國志
《三國志》係佢成名作，有六十六篇，寫咗魏蜀吳三國歷史，俾大家歌頌讚賞，當時夏侯湛睇咗佢呢本書嘅《魏志》之後就毀咗自身作嘅《魏書》。佢同僚張華話：「編篡本朝歷史嘅大任應該留畀佢做。」

佢死後俾梁州大中正尚書郎范頵上書畀皇帝，讚《三國志》呢本書「辭多勸誡，明乎得失，有益風化」，以求搵人記錄，除咗一篇《敘錄》失傳之外，宜家有六十五篇流傳世間。

南朝梁嘅劉勰係佢《文心雕龍·史傳》都話：「唯陳壽三志，文質辨洽，荀、張比之於遷、固，非妄譽也。」

#### 爭議
《晉書》記佢同丁儀、丁廙兩兄弟嘅仔收立傳費，話：「可覓千斛米見與，當為尊公作佳傳。」但係佢哋拒絕咗，陳壽竟唔同佢哋兄弟高名聲立傳。據《三國志·魏書·任城陳蕭王傳》記嘅話，陳壽出生前13年（220年）曹丕抄嗮丁氏兄弟同全家男丁，根本冇後世，如果用呢個說話，就晉書記嘅係假嘅。但陳壽係《三國志》作者，所以呢講法唔足確切證據。有人信丁儀遺孀嘅著作《寡婦賦》嘅「抱弱子以自慰」一話，認為丁氏兄弟同男性被殺，但係未必牽連男嗣。呢個講法係存疑嘅，因為《寡婦賦》未必係丁儀遺孀所作嘅，講嘅都未必係丁儀遺孀。

潘眉《三國志考證》指出丁儀、丁廙唔係高官同冇大功，又奪嫡唔成，係曹魏罪人，就係唔得立傳嘅原因。王鳴盛《十七史商榷》寫嘅：「丁儀、丁廙巧佞之猶，安得立傳？」朱彝尊仲話：「（陳）壽於魏文士，惟為王粲、衛覬等五人立傳，粲取其興造制度，覬取其多識典故，若徐幹、陳琳、阮瑀、應瑒、劉楨，僅於《粲傳》附書。彼丁儀、丁廙何獨當立傳乎？造此謗者，亦未明壽作史之大凡矣。」話丁氏兄弟好少事蹟講，就冇同佢哋立傳。

## 親屬
### 侄仔
*陳符，字長信，有文才，入晉後代陳壽成咗著作佐郎。
*陳蒞，字叔度，入晉後任梁州別駕。

## 睇
*《晉書·陳壽傳》
*《華陽國志·後賢志·陳壽傳》
蕭子顯

**蕭子顯**（），字**景陽**，係南梁嘅史學家同文學家，係廿四史入面《南齊書》嘅作者。佢本身係南齊高帝蕭道成個孫。
班固

**班固**（），字**孟堅**，係東漢嘅史學家，係廿四史入面《漢書》嘅作者。佢本身係扶風安陵（而家嘅陝西咸陽）人，老豆班彪亦係出名嘅史家，細佬班超係東漢名將，並稱「三班」。
范曄

**范曄**（），字**蔚宗**，佢本身係順陽（而家嘅河南淅川）人，係順陽范氏，又係劉宋嘅史學家。

元嘉九年（432年），因左遷宣城太守，不得志，成廿四史入面《後漢書》嘅作者，最後被劉義康妒忌，冤枉謀反就被處死。

## 參考
* 龔劍鋒，《范曄籍貫考》，《史學史研究》1987年01期
* 陳文英，《范縝籍貫考辨》，《商丘師範學院學報》2001年05期
校務主任

**校務主任**係學校入面嘅老師嘅一種，屬於主任級，負責管理校園事務。校務主任有機會俾學校升做副校長，甚至直升校長。

副校長休假可以由校務主任署理職務。

## 睇埋
*訓導主任
*主任
標準重力

（通常以*g*0或*g*n表示）係喺地球表面嘅水平線、由於地球重力而產生嘅額定加速度。佢被定義為9.80665&nbsp;m/s2 (approx. 32.174&nbsp;ft/s2)。呢個數值被第三次國際度量衡會議（CGPM）確立（1901, CR 70）。

標誌*g*通常亦指代重力，但係*g*嚴格嚟講表示當地嘅重力加速度，而呢個加速度亦因地球位置而異（睇地球重力）。標誌*g* 唔應該同 *G*（重力常量）或者 g（gram嘅簡稱，冇斜體，係重量單位）撈亂。標誌*g*（英文又寫「gee」）亦被用作加速嘅單位，並用上面定義嘅數值（睇G力）。

上面定義嘅*g*0/嘅數值，係喺地球上額定嘅中間範圍嘅數值，代表自由落體嘅加速度（忽視空氣阻力），喺海平面緯度約45.5°。佢個數值比地球嘅水平高度加速度大，大概係9.797 645&nbsp;m/s2。雖然重力嘅實際強度因地區而異，但為咗測量同埋好多計算嘅目的，通常會用標準重力。

重力加速度嘅標準單位（事實上，任何加速度），亦即係米每秒嘅平方（meters per square second），亦可以寫成牛頓每千克（newton per kilogram）。佢數值一致：*g*n = 9.80665&nbsp;N/kg。呢種可供選擇嘅表達方式，可以通過認識到作用喺地球表面物體嘅重力同物體質量成正比：每千克嘅質量，地球承受額定力9.80665牛頓（雖然實際數值略有唔同）被理解。

因為重力加速度大細等於作用喺單位質量（SI單位，1千克）嘅力，亦被指重力場同電場相似。

## 計算 <math>g_0</math>
用地球嘅質量（M_\oplus）同埋半徑（R_\oplus）：

g_0 = \frac{G M_\oplus}{R_\oplus^2 } \approx 9.81 \, \mathrm{m/s^2}

## 參考


## 睇埋
*重力
*萬有引力常數
*重力加速度
劉詩雯

**劉詩雯**（；）係中國乒乓波運動員，遼寧撫順人。由於佢比較矮，加上成日興快攻，出道時有「細鄧亞萍」之稱，曾經喺2004年攞過女雙冠軍，2010～2013年攞過ITTF第一位。2022年12月，佢當選國際乒聯運動員委員會主席，任期四年。而喺2023年4月，佢都當選廣東省乒乓球協會副會長。

## 生平
劉詩雯喺1991年4月12號喺遼寧撫順出世，佢阿爸係砂輪廠嘅廠長、阿媽做過專業乒乓波手。阿媽喺條女出世時有意將佢培養成乒乓波手，從4歲半開始，喺佢屋企個乒乓波檯教佢打波。5歲時被送到撫順市體校跟張晶清教練而接受訓練。

張晶清喺1998年被調到廣州執教，重將嗰時7歲嘅劉詩雯帶到廣州嘅偉倫體校繼續訓練，直到劉詩雯入選廣東代表團後，阿媽亦辭職而搬到廣東陪個女。2003年，11歲嘅劉詩雯第一次代表廣東隊參加城運會團體賽，佢連續擊敗咗張瑩瑩、常晨晨同埋姜華珺等嗰時中國國家隊員而一夜成名。

劉詩雯喺2004年2月被召入中國國家乒乓波隊二隊後，率先喺7月辦嘅亞洲少年乒乓波錦標攞咗團體同女雙冠軍；之後重贏埋世界少年乒乓波挑戰賽女單冠軍同世界青年乒乓球錦標賽女雙、混雙、團體冠軍。直到喺隊內循環賽攞到第一而入選國家女乒一隊。

劉詩雯加入國家一隊後，2007年喺薩格勒布辦嘅世界乒乓波錦標殺到最後4強，但無緣冠軍。但第二年辦嘅全國乒乓波錦標中，攞咗佢生涯第一個冠軍返嚟。2009年1月喺國際乒聯巡迴賽丹麥站攞咗個人職業生涯第一個公開賽單打冠軍；同年嘅中國乒乓波公開賽蘇州站同埋天津站先後兩次攞咗冠軍。同年10月喺廣州版嘅女子乒乓波世界盃嘅女單決賽攞咗冠軍，成為世界盃有史以嚟最後生嘅冠軍同中國國家乒乓波隊有史以嚟第96位世界冠軍，劉詩雯攞咗第一個世界冠軍時。

2010年1月又喺國際乒聯公佈嘅女單世界排名攞咗世界第一。同年5月喺鹿特丹辦嘅世界乒乓波錦標殺到決賽攞咗亞軍。年尾嘅倫敦奧運測試賽攞咗冠軍。

雖然2012年入唔到奧運會，但喺國際乒聯職業巡迴賽攞咗女單冠軍。2013年期間先後攞咗1次女團、4次女單同2次女雙冠軍。成為乒乓波世界盃攞冠軍次數排喺王楠同埋張怡寧後面。2014年初喺國際乒聯職業巡迴賽攞咗女單冠軍，成為第一位實現三連冠嘅運動員。同年喺日本東京辦嘅世界乒乓波團體錦標幫中國隊以全勝戰績攞咗冠軍。雖然2015年喺蘇州辦嘅世界乒乓波錦標攞咗亞軍，但2016年初嘅團體賽攞咗冠軍。

## 註

## 連出去

* 乒乓球 - 刘诗雯 - 简历 2010年廣州亞運會官方網站

詩雯
類:遼寧人
類:中國乒乓波運動員
何超

**何超**可以係：
* 何超 (跳水運動員)（1992～）：中國跳水運動員，廣東湛江人
* 何超 (足球員)（1995～）：中國足球員，遼寧瀋陽人
* 何超 (演員)（1989～）：中國男演員，上海人
* 何超 (雕刻師)（1969～）：中國雕刻藝術師，銅版雕刻畫創始人，陝西寶鷄人
* 何超儀（1974～）：藝名**何超**，香港女演員
何超 (跳水運動員)

**何超**（；）係中國跳水運動員，廣東湛江人。

## 生平
何超喺1992年2月11號喺湛江嘅海邊出世，細個時好鍾意跳水。6歲時俾體育教練鍾權生睇啱而正式開始接受跳水訓練。之後喺湛江辦嘅廣東省少年跳水比賽因表現出色而俾省隊教練招入廣東省體育運動技術學院。2002年，何超同大佬何沖、家姐何詩婷一齊代表湛江隊參加喺深圳辦嘅第十一届廣東省運動會跳水比賽，贏咗兒童組跳水比賽季軍。

2008年，何超加入中國國家跳水隊，重第一次參加國際大賽。嗰年出戰世界青年跳水錦標攞咗男子3米板單人同雙人2嚿金牌。2009年喺亞洲青少年跳水錦標攞咗男子雙人3米板冠軍同單人亞軍。2010年喺美國舉辦嘅世青賽攞咗男子雙人三米板冠軍。

何超喺2011年全國跳水錦標暨倫敦奧運選拔賽上殺入男子3米跳板決賽，第一次同大佬何沖一齊喺正式大賽決賽出場，但凈得第8。第二年喺全國跳水冠軍賽暨倫敦奧運選拔賽亦同何沖一齊出場，攞咗亞軍。

## 註

## 出面網頁

超
類:湛江人
類:中國跳水運動員
樊振東

**樊振東**（；）係中國乒乓波隊運動員，廣東廣州人，鄉下喺湖南省祁東市。 2008年入選過八一乒乓波隊，2012年攞過世界青少年乒乓波錦標男團、男單同混雙冠軍而出名。2013年入選國家隊後攞過一系列乒乓波賽冠軍，重殺入過男單世界排名前五。

2024年12月27號，樊振東喺社交平台宣佈退出世界排名，但係仍然會繼續作為運動員參加比賽，唔會就噉退役。

## 連出去

* 
* 
* 体育之星-樊振东 新浪

振東
類:廣州人
類:中國乒乓波運動員
當衝三小遇上+886MM

《**當衝三小遇上+886MM**》（**Three Cyclists X +886MM**）係香港電視娛樂製作嘅資訊節目，2016年8月6號到14號逢禮拜六、日22:30－23:30喺ViuTV播。呢個節目係由兩個實驗電視時段嘅節目《衝三小》同《+886MM》班底合作製作，主持分別嚟自兩個節目嘅吳國麟（肥仔釘）、黎梓駿（提子駿）、梁天俊（爆胎占）、波盛（波仔）。

## 每集一覽

## 出面網頁
*ViuTV：當衝三小遇上+886MM
*
*
Come On Baby

《**Come On Baby**》（**Come On Baby**），原名《**煮俾BB食**》，係香港電視娛樂製作嘅真人騷節目，2016年7月17號開始逢禮拜日21:30-22:30喺ViuTV播。主持係陳子豐、虞逸峰（Dennis）、鍾健威（Ray）。

節目主持化身餐廳老闆，每集會請嚟「女神」級嘅明星，將佢哋真實一面畀觀眾睇。

## 每集一覽

## 出面網頁
*ViuTV：Come On Baby
倫敦國王學院

**倫敦國王學院**（**King's College London**）係英國倫敦一間大學級數嘅學府，1829年創校，包括醫學、文學、自然科學、社會科學、法律等等嘅學科。
倫敦大學學院

**倫敦大學學院**（**University College London**）係英國倫敦一間大學級數嘅學府，1826年創校，係倫敦市頭一間高等學府。
伯明翰大學

**伯明翰大學**（**University of Birmingham**）係英國伯明翰一間大學，1825年創校，1900年正式升格做大學。係英國其中一間頂尖學府。
倫敦帝國學院

**倫敦帝國學院**（**Imperial College London**）係英國倫敦一間大學級數嘅學府，1907年創校，專注醫學、理工、商學等等嘅學科。

## 出面網頁
*
修咸頓大學

**修咸頓大學**（**University of Southampton**）係英國修咸頓一間大學，1862年創校，1952年正式升格做大學。

## 拎
* 修咸頓大學官網
修適士大學

**修適士大學**（**University of Sussex**）係英國東修適士近白禮頓一間大學，1961年創校。
陳定

**陳定**（；；）係中國嘅競步運動員，雲南保山人。

## 生平
陳定喺1992年8月5號喺雲南保山龍陵縣出世，細個時參加競步訓練，12歲時成為咗競步運動員。2005年因競步成績太差同腰傷問題而𢵓出雲南省競步集訓隊，初中畢業無耐去咗北京以競步嘅體育特長生直接考北京農業大學嘅工商管理專業，但成績差太遠而被拒絕入學，經過身體調養後重可以繼續參加競步運動。2006年底俾深圳體工大隊收留咗佢繼續深造，第二年加入深圳市體工競步隊訓練。2008年入選中國國家隊。

陳定入選國家隊後，2011、2012年先後攞咗競步挑戰賽季軍同國際田聯競步世界盃亞軍；太倉挑戰賽男子20km競步亞軍；倫敦奧運會男子20km競步冠軍。2013年1月初被評為CCTV體壇風雲人物年度最佳新人獎。2013～2015年間先後攞過國際田聯競步世界盃亞軍、中國競步錦標賽亞軍、環太湖國際競步賽決賽冠軍、

## 註

## 出面網頁
* 

定
類:雲南人
類:中國田徑運動員
類:中國奧運金牌得主
李慕豪

**李慕豪**（，）係中國籃球員，貴州貴陽人，司職中鋒，而家效力深圳馬可波羅。

## 出面網頁
* CBA数据官方网站 
* 李慕豪_CBA联赛_中国篮球数据库_篮球-CBA_新浪体育_新浪网 

慕豪
類:貴州人
類:中國籃球員
卡迪夫大學

**卡迪夫大學**（英文：**Cardiff University**）係英國威爾斯卡迪夫一間大學，屬於羅素集團（Russel Group）成員。

卡迪夫大學响1883年創校，係威爾斯地區頭一間大學。兩個鐘火車就到倫敦。

## 參考
*卡迪夫大學管網
對衡大學

**對衡大學**（**Durham University**）係一所坐落喺英國東北英格蘭城市對衡嘅公立研究型大學。於1832年通過國會法案正式成立，1837年授予皇家憲章。係英格蘭地區繼劍橋大學同牛津大學成立600餘年後首間被認可成立嘅大學，普遍被認為係英格蘭第三古老嘅大學。對衡大學係學院制大學，佢同劍橋大學同牛津大學係英國僅存嘅三所中世紀學院制大學，因此喺英國三校常被併稱為「 Doxbridge 」。

學術方面，對衡大學係英國羅素大學集團成員，喺英國國內穩定排名前5位，2021年《衛報》將佢排名為英國第4位。以高中生嘅入學成績嚟講，對衡大學2019年嘅平均 UCAS 成績係195分，喺全國名列第5，係英國入學門檻最高嘅大學之一。國際排名上，2025年位居 QS 世界大學排名全球89位，其中神學與宗教（7）、古典學與歷史（6）以及考古學（5）位居世界前10名。 《泰晤士報》曾經描述過，「長久以來，對衡大學係除咗牛津大學同劍橋大學之外最好嘅選擇」，並吸引咗「大量來自中產階級同更富有家庭嘅學生」。

校園生活方面，對衡大學實行學院制，目前有17所學院。唔同於教學研究組織，各學院負責社交、娛樂及居住等職能，扮演學生校園生活嘅重要角色。每個學院高度自治，有着代表性嘅院徽、院服、格言、代表色同運動隊伍，並有獨立嘅圖書館、體育場、運動設施、教堂、酒吧同食堂，部分學院會固定舉行正式晚宴，需要穿着黑袍參與。另外，對衡大學學生嘅運動參與率達到92 %，長久以來高居英國大學之冠。校內共有52種唔同項目嘅體育社團，並設置一系列體育設施，包括英國僅有嘅世界標準規格擊劍場，以及英國唯三嘅室內划船池，板球、英式橄欖球、曲棍球及女子足球等項目亦均有多位奧運代表選手及全國冠軍紀錄。

對衡大學嘅現任校監係前美國國家安全會議（歐盟及俄羅斯）高級總監費安娜 · 希爾教授擔任，當前名譽學者包括14位皇家學會會員、17位英國國家學術院院士、14位社會科學術院院士、愛丁堡皇家學會嘅5位研究員、皇家文藝學會2名研究員同英國醫學科學院2名研究員。對衡大學嘅畢業生會喺自己個名後面加註「 Dunelm 」（呢個係 Durham 嘅拉丁文縮寫）嚟表示自己畢業於呢間大學，視其為榮譽。
越野滑雪

**越野滑雪**（**cross-country skiing**）係其中一種北歐滑雪嘅項目，用滑雪方式喺鋪滿雪嘅山地滑行。

越野滑雪既係冬季奧林匹克運動會比賽項目，同時係冬奧冬季兩項入面其中一個細項。

類:冬季奧運項目
跳臺滑雪

**跳臺滑雪**（；）係其中一種北歐滑雪嘅項目，用滑雪方式喺跳台滑落去，之後凌空一陣，最後落地。佢係冬季奧林匹克運動會其一比賽項目。

類:冬季奧運項目
北歐兩項

**北歐兩項**（**Nordic combined**），又叫做**北歐混合式滑雪**，係由兩個北歐滑雪項目組成嘅運動比賽，包括越野滑雪同跳台滑雪。佢係冬季奧林匹克運動會嘅其中一個比賽項目。

類:冬季奧運項目
迴轉滑雪

**迴轉滑雪**（**Slalom skiing**）係其中一種高山滑雪嘅項目，用滑雪方式輪流左右繞過多枝定位杆。佢係冬季奧林匹克運動會其中一個比賽項目。
長雪橇

**長雪橇**（**Bobsleigh**），又叫**有舵雪橇**，係其中一種運動用嘅雪橇類型，長身，有操控舵，運動員坐住滑雪橇。

## 睇埋
*短雪橇

類:冬季奧運項目
短雪橇

**短雪橇**（**Luge**），又叫**無舵雪橇**，係其中一種運動用嘅雪橇類型，短身，無操控舵，運動員瞓住滑雪橇。

## 睇埋
*長雪橇
奧運舉重

**舉重**，係一項歷史悠久嘅運動，將槓鈴以雙手舉起過頭，舉起槓鈴嘅總重量最重嘅就贏。

奧運舉重早喺1896年奧林匹克運動會就已經列入正式項目，當時剩係得男子組。直到2000年嘅2000年夏季奧林匹克運動會，女子舉重先至列入正式項目，雖然早喺1987年世界舉重錦標賽就已經有女子項目 。

## 比賽規則
舉重比賽有兩種姿勢，分別係**挺舉**同**抓舉**。成績係以兩種姿勢嘅總和計算，但係如果其中一種冇成績，就係失敗。抓舉指一次性將槓鈴舉過頭頂嘅運動，挺舉可以畀運動員先將槓鈴平舉至齊胸，然後再舉過頭頂，但係兩次舉槓鈴嘅動作都一定要一次完成，中間唔可以有任何停頓，要喺裁判員發出信號之後先至可以放低槓鈴。正式比賽先進行抓舉，再進行挺舉。抓舉三次試舉失敗就失去比賽資格，唔可以再進行挺舉比賽。

挺舉同抓舉各有三次機會，運動員喺嗰場比賽之前兩個鐘開始磅重，較輕嘅舉先，之後較重嘅舉，每次試舉之後休息分半鐘。裁判系統需要三盞白燈、三盞紅燈同一個蜂鳴器。比賽臨場裁判員三名，分別係左側裁判員、右側裁判員同中間裁判員。三名裁判員各自控制一盞白燈同一盞紅燈。裁決嘅時候，喺三個唔同嘅角度判定。三盞白燈代表成功；三盞紅燈代表失敗。如果兩白一紅或兩紅一白，噉就要少數服從多數，兩白一紅代表成功，兩紅一白代表失敗。

試舉成功之後，每次可以增加1公斤為單位嘅試舉重量（之前曾經係2.5公斤），總成績嘅名次以抓舉同挺舉夾埋最高成績決定。如果成績相同，就畀體重比較輕嘅選手贏，如果體重都一樣，就畀首先試舉成功嘅選手贏。

## 參考
冬季兩項

**冬季兩項**（**biathlon**）係係由兩個項目組成嘅運動比賽，包括越野滑雪同射擊，係冬季奧林匹克運動會嘅其中一個比賽項目之一。

類:冬季奧運項目
單板滑雪

**單板滑雪**（**Snowboarding**）係其中一種滑雪嘅項目，起源自美國，特點係兩隻腳踩住同一塊滑雪板。佢喺1998年開始加入冬季奧林匹克運動會比賽項目。

類:冬季奧運項目
爬山

**爬山**（**Mountaineering**），又叫**攀山**、**登山**，係種攀爬運動，目標係上到高山嘅山頂。
攀爬

**攀爬**（**Climbing**）係一類運動，用手腳喺一樣物件借力令個人爬上高位。

## 類型
*爬樹
*爬山
*爬繩
*爬石
*爬冰
爬石

**爬石**（**Rock climbing**），又叫**攀岩**，係種攀爬運動，起源自爬山運動需要爬好斜嘅石壁，而家除咗爬天然石壁，亦可以爬室內人工石壁。
## 睇埋
*爬冰
爬樹

**爬樹**（**Tree climbing**）係種攀爬類型嘅休閒運動，目標係上到樹冠上面。矮嘅樹可以徒手爬，細路仔都得，但高嘅樹通常都要用繩去爬以保平安。
洛神

**洛神**（），又叫**洛嬪**（）、**宓妃**（宓讀伏，），係中國神話入面嘅女神，係伏羲嘅女，由於浸死喺洛水而成為洛水嘅神，所以叫洛神。

類:中國神話
裴黎

**裴黎**（；），又名**裴演**（），字**伯宗**（），河東聞喜人（而家山西聞喜），係西晉時嘅將領，做官到遊擊將軍，佢阿爺係裴茂，老豆係「八裴」之中嘅裴徽。佢係佢老豆嘅大仔，下面嘅三個細佬（裴康、裴楷、裴綽）亦都係「八裴」中嘅名士，而佢亦都同佢啲細佬一樣出名。佢嘅仔黎苞，做文官到秦州刺史。

## 參攷資料
*
*

類:山西人
類:晉朝人
黎
洛神 (搞清楚)

**[[洛神]]**通常指洛水女神，亦可以係：
*洛神 (粵劇)
*洛神 (1975年劇集)
*洛神 (2002年劇集)
*洛神 (2004年劇集)
*新洛神
*洛神花
樓蘭美女

**樓蘭美女**（英文：Beauty of Loulan）係1980年4月1號新疆嘅新疆維吾爾自治區社會科學院考古學硏究所硏究員穆舜英外喺新疆羅布泊西北部新疆若羌縣鐵板河墓地掘到嘅一個女性乾屍。佢係公元前1880~1800年間生存嘅白人系女子，死後佢嘅乾屍係黑色化。推測有40-48歲命，身長150～152cm，生前身高約155.8cm，重10.7公斤，O型血。佢着住羊皮、牛皮衫，裹床單同埋皮靴。佢屬於古歐羅巴人種之一。

## 攷

## 參考
* 王志艷：‎《我的第一本探索書：文明解密》（Esphere Media（美國艾思傳媒）、2012）ISBN 9787201073675
* 胡笳、‎鍾習政：《新疆密碼》（五洲傳播出版社、2007）ISBN 9787508511566

## 睇埋
* 樓蘭古城
* 樓蘭國
* 小河公主

## 出面網頁
* 還記得3千多年前的乾屍「樓蘭美女」嗎？出土地又有神發現！ 中時電子報2016年01月29日 
* 新疆第一美女是她，服吗？
* 楼兰遗迹
* 新疆維吾爾自治區博物館
洞房

**洞房**係指兩人結婚後第一次性行為。由於婚姻畀兩個人可以繁衍法律認可嘅後代，亦可以正當噉從事性行為，因此洞房有佢法律上嘅重要性。喺一啲傳統中，搞完婚禮唔一定即刻洞房，而係結咗婚一段時間，夫妻至發生性行為，稱為**圓房**，而婚姻一直要到洞完房至有約束力。
歐拔夏靈頓

（，；）係美國嘅籃球員。

## 職業生涯
夏靈頓喺NBA打咗16個球季，效力過印第安納溜馬等等7支球隊，打過981場NBA常規賽同埋55場季後賽，係喺NBA打過15個球季或以上嘅83位球員之一，亦係當中由高中直接加入NBA嘅5位球員之一（其餘四位係奇雲加納特、高比拜仁、同埋劉易斯）。之後喺（CBA）嘅打咗好短時間後宣佈「正式退休」。2015年，佢短暫復出加盟（NBL）嘅，代替受傷嘅打咗6場波。

## 攷

## 出面網頁

* 
* 

類:CBA球員
爬繩

**爬繩**（**Rope climbing**），係種攀爬運動，用手腳沿住條繩爬上高位。喺1932年之前，爬繩係奧林匹克運動會比賽項目。
爬冰

**爬冰**（**Ice climbing**）係種攀爬運動，基本上同爬石幾似，主要分別係爬冰壁，對保護裝備嘅要求比較高。
史提夫·法蘭西斯

（，；）係美國一籃球員，出身自馬利蘭州嘅貧民窟。

## 職業生涯
### NBA
1999年法蘭西斯喺馬利蘭大學畢業，參加咗1999年NBA選秀，以首輪總第2位畀温哥華灰熊（家下嘅孟非斯灰熊）揀咗，但係法蘭西斯拒絕去球隊報到，因為佢唔願去幫一支弱隊打波，灰熊唯有將佢交換去侯斯頓火箭。

2002年，來自中國嘅姚明加入侯斯頓火箭，佢哋倆個嘅組合被視為係NBA繼奧尼爾同高比拜仁之後最強嘅中鋒同後衛拍檔。法蘭西斯喺姚明嘅新秀賽季好關照佢，唔單止幫姚明適應美國文化，重四圍幫姚明撑腰。因為噉中國球迷都叫法蘭西斯做「弗老大」，成為咗法蘭西斯喺中國最出名嘅外號。

2004年6月29號，法蘭西斯畀侯斯頓火箭交換咗去奧蘭多魔術。

2006年2月22號，法蘭西斯畀奧蘭多魔術交換咗去紐約力搏。法蘭西斯喺力搏改着1號波衫，因為球隊嘅3號波衫已經畀馬貝利着咗。

2007年6月29號，法蘭西斯畀紐約力搏交換咗去砵崙拓荒者，隨之畀拓荒者買斷咗合約，成為自由身，後尾法蘭西斯返咗去侯斯頓火箭。

2008年12月24號，法蘭西斯幫火箭打咗只係10場比賽之後，又畀侯斯頓火箭交換咗去當年選秀會揀中佢嘅孟非斯灰熊，換咗一個2011年NBA嘅選秀權，愛來避開奢侈稅。法蘭西斯喺灰熊連一場比賽都未打過，灰熊就喺2009年1月27號宣佈唔愛佢。

喺法蘭西斯嘅NBA職業生涯入面，佢總共打過576場常規賽、5場季後賽同埋3場明星賽。

### CBA
2010年11月31號，法蘭西斯正式加盟中國（CBA）嘅，成為繼馬貝利之後，第二位參加過NBA明星賽嘅CBA外援。但係佢適應唔到球隊嘅要求，最終幫首鋼打咗只係4場比賽就喺比賽中途不辭而別。

## 攷

## 出面網頁

* 

類:CBA球員
法蘭西斯

**法蘭西斯**（；）可以係：
* 法蘭西斯 (人名)：多位。
* 法蘭西斯 (奧克拉荷馬州)：美國奧克拉荷馬州嘅郡。
* 法蘭西斯 (猶他州)：美國猶他州嘅村。
* 法蘭西斯 (內布拉斯加州)：美國內布拉斯加州嘅村。
* 法蘭西斯 (沙士加芝灣)：加拿大沙士加芝灣嘅村。
廣州大學

**廣州大學**（；），簡稱**廣大**（），係中國廣東廣州嘅正式大學，1927年開辦，有兩個校區。

## 兩個校區嘅詳細位置
*桂花崗校區：越秀區桂花路1號
*大學城校區：番禺區廣州大學城外環西路230號

## 史
學校喺民國16年（1927年）開辦，但無耐因戰亂而停辦，直到1953年開辦廣州教育學院為止。1958年8月正式成立咗廣州師範學院，3年後佢同廣東師範學院合併，之後學校規模逐漸衰落到1964年7月停辦。而廣州市建築工程局業餘工程學院喺1960年開辦，雖然喺1964年俾國家教育部批准咗備案，但開辦咗2年後，因文革破四舊浪潮而停辦，1973年復辦兼改咗嗌「七二一工人大學」。1975年，廣州市聯合職工大學紡織學院正式成立。1978年12月，廣州師範學院復辦。1980年，原先嘅七二一工人大學改名做廣州市建築工程局職工大學。時隔3年，廣州職業大學正式成立，重喺2年後加開咗廣州高等師範專科學校，同年，廣州市建築工程局職工大學同聯合職工大學紡織學院先後改名做廣州市建築總公司職工大學同廣州紡織工業職工大學。1987年1月成立咗廣州城市建設學院，重喺1991年成立華南建設學院。但好景唔長，1995年4月華南建設學院東校區同廣州市城建職工大學從廣州大學分出去，同廣東工學院、廣東機械學院合併成廣東工業大學。2000年又將原有嘅8間學院合併嗮，變成而家嘅廣州大學。2004年初新開咗大學城校區。

## 出面網頁
* 
* 统一身份认证平台

類:番禺
茶馬古道

**茶馬古道**係舊時中國西南部貿易嘅路徑，主要範圍包括咗四川、雲南同貴州一帶，有啲商路重可以通到去南亞。因為交易最多嘅貨係茶葉，又要依靠馬嚟行山路運貨，所以就叫「茶馬古道」。

## 睇埋

*絲綢之路
傅園慧

**傅園慧**（；；吳語讀音（杭州片）：fu ɦʏo ɦuei；）係中華人民共和國女子泳手，浙江杭州人，祖籍紹興。

佢以受訪問期間嘅豐富表情同埋爆笑回答成為網絡紅人。

## 運動員生涯
2012年，傅園慧出戰倫敦舉辦嘅2012年夏季奧林匹克運動會女子100米背泳賽事，喺預賽（45名選手鬥）、準決賽（16名選手鬥）同埋決賽（8名選手鬥）都係排行第8。

2014年，傅園慧出戰仁川舉辦嘅2014年亞洲運動會，攞到50米背泳同埋100米背泳兩面金牌。

2015年8月，傅園慧出戰喀山舉辦嘅2015年世界游泳錦標賽，攞到50米背泳同埋4×100米混合式接力兩面金牌。

2016年8月，傅園慧出戰里約熱內盧舉辦嘅2016年夏季奧林匹克運動會，喺女子100米背泳準決賽「使出洪荒之力」，以58秒95第三快嘅時間入決賽，再喺8月9號嘅決賽以58秒76同加拿大嘅並列第三攞到銅牌。

## 攷

## 出面網頁

* 
* Fu Yuanhui | FINA Athletes | fina.org - Official FINA website
* Yuanhui FU - Olympic Swimming | People's Republic of China 

類:中國泳手
類:杭州人
園慧
歐洲矮棕

**歐洲矮棕**（；學名：**）係棕櫚科玲瓏椰子屬嘅常綠矮生灌木，原產地中海地區，而家喺全球嘅亞熱帶同温帶地區可以搵到。

## 樣
植株高0.3～2m，好少見到有5m高，直立。葉似掌，半圓形，闊6～9dm，深灰綠，羽狀深裂，每葉有一主脈，似把劍；葉柄有短嘅黑刺。葉細隻時有好幼嘅軟毛，越大隻時自己識甩落嚟。花屬肉穗花序，單生，生喺葉杈之間，花色鮮黃，基部有單生龍骨苞片，重有好少苞片仔；花萼之間連埋一齊，似殼斗；花瓣3嚿，似重複啲瓦片噉；花芯9條，其中6條公3條乸。果屬漿果，雖然嘥士同樣都唔同，但大多數係橢圓形。

## 用途
植株多數用嚟做綠籬植物或盆景；葉可以做編織材料。

## 連出去
* 
* 欧洲矮棕 苗易网
* 欧洲矮棕 Chamaerops humilis L. 中国植物图像库
* 欧洲矮棕 百花门

類:玲瓏椰子屬
類:四季常綠植物
類:灌木
類:紡織纖維植物
類:綠籬植物
廣州市工人體育場

係中國廣東廣州嘅一間體育場，1956年8月起好，位置喺荔灣區環市西路7號（西增路口隔籬）。

佢既係廣州市總工會屬下嘅單位，又係廣州地區最早起好嘅綜合性大型體育場，甚至係2010年間，荔灣區唯一嘅亞運訓練場。

## 史
廣州市總工會喺1955年開始喐手起呢間嘢，1956年8月正式落成，期間一直係泥地足球場。2010年初，由於廣州要辦亞運會嘅關係，體育場改造成1個大型天然草足球場同1個細型人造草皮足球場；田徑賽道改造成塑膠版，重喺隔籬起咗多功能體育館、室外籃球場、大型體育館、游水健身中心同大型室內外停車場。

## 出面網頁
* 

類:廣州運動場
類:荔灣區
廣東飲料廠舊址

係中國廣東廣州嘅民國建築，喺荔灣區增埗，西增路最北邊嘅原創元素創意園門口入面。而家屬廣州市文物。

## 主要紀念對象
民國廿三年（1934年），陳濟棠做廣東省長時起咗間專門生產啤酒同汽水嘅省營企業，廣東省長林雲陔同建設廳長何啟灃，同廠長陳國機一齊喺間工廠搞生產汽水同啤酒嘅業務。嗰時工廠啲設備都係從捷克斯洛伐克（今日係捷克同斯洛伐克兩個唔同嘅國家）進口。2005年9月被登記為廣州市保護文物，2008年12月19號升級成廣州市文物保護單位。

## 攷
* 广东饮料厂旧址 广州市文化广电新闻出版局（版权局）

類:荔灣區
劉美君音樂作品

香港歌手劉美君發行咗15張大碟、1張EP、1張現場錄音唱碟、1張影音唱碟同7張精選。

## 唱碟
### 大碟

### 細碟

### 精選

### 現場錄音唱碟

### 影音唱碟

## 單曲
}
|-
| 1998
! 最後一夜
| 1
| 1
| 1
| style="background:#bbb;" rowspan="2" |
| 劉美君
|-
| 2008
! 最後一夜（民謠版）
| —
| —
| —
| 大開色界演唱會CD
|-
| 2015
! 兩杯茶
| —
| —
| —
| 28
| 
|-
| colspan="7" style="font-size:8pt"| "—" 係解冇上榜。
|-
|}

## 派台歌
### 1980s - 1990s
}
|-
| 1986
| align="left" | 午夜情
| 1
| 1
| 1
| style="background:#bbb;" rowspan="31"|
| rowspan="4" | 劉美君
|-
| rowspan="5"| 1987
| align="left" | 霓虹鳥
| —
| 7
| 5
|-
| align="left" | 亞熱帶少年
| 2
| 3
| 1
|-
| align="left" | Mind Made Up
| —
| 8
| 5
|-
| align="left" | Man in the Moon
| 4
| 2
| 4
| rowspan="5"| 點解
|-
| align="left" | 一對舊皮鞋
| 1
| 2
| 1
|-
| rowspan="4"| 1988
| align="left" | 點解
| 1
| 1
| 1
|-
| align="left" | 這雙眼只望你
| 1
| 3
| 2
|-
| align="left" | Give Me All Your Love、Boy
| —
| 7
| 12
|-
| align="left" | 公子多情
| 1
| 1
| 2
| rowspan="3"| 公子多情
|-
| rowspan="5"| 1989
| align="left" | 一見鍾情
| 2
| 3
| 1
|-
| align="left" | 廣播道神話
| —
| 5
| 3
|-
| align="left" | 愛是無涯
| 1
| 2
| 1
| rowspan="3"| 笑說
|-
| align="left" | 街邊派對
| 5
| 8
| 8
|-
| align="left" | 有人
| —
| 12
| 16
|-
| rowspan="4"| 1990
| align="left" | 我估不到
| 1
| 1
| 1
| rowspan="3"| 赤裸感覺
|-
| align="left" | 玩玩
| 3
| 3
| 2
|-
| align="left" | 事後
| —
| —
| 5
|-
| align="left" | 依依
| 1
| 1
| 1
| rowspan="3"| 依依
|-
| rowspan="5"| 1991
| align="left" | 這麼那麼怎麼
| 3
| 5
| 3
|-
| align="left" | 午夜傳真
| —
| 14
| 18
|-
| align="left" | 天長地久
| 2
| 2
| 2
| align="left" rowspan="2"| 聽我細訴
|-
| align="left" | 夜已變得騷了
| 6
| 4
| 10
|-
| align="left" | 各自各…精彩
| 1
| 1
| 1
| rowspan="3"| 不再娃娃
|-
| rowspan="4"| 1992
| align="left" | 小驚大怪
| —
| 10
| 15
|-
| align="left" | 娃娃歲月
| —
| 7
| 6
|-
| align="left" | 舊曲新愁
| 5
| 2
| 7
| rowspan="3"| 秋心
|-
| align="left" | 你的雙眼如深秋
| —
| 9
| 14
|-
| rowspan="3"| 1993
| align="left" | 再讓我望你多一回
| —
| 16
| 14
|-
| align="left" | 嬉戲號客機
| 1
| 2
| 3
| rowspan="3"| 被你縱壞
|-
| align="left" | 最騷的夢
| —
| 18
| —
|-
| rowspan="2"| 1994
| align="left" | 被你縱壞
| —
| 11
| 8
| 10
|-
| align="left" | 糊塗族人
| 1
| 2
| 2
| 2
| 夜有所思，日有所夢
|-
| colspan="7" style="font-size:8pt"| "—" 係解冇上榜。
|-
|}

### 2000s - 而家
}
! width="45"| 台灣
|-
| 2000
| align="left" | 每次我都很認真
| —
| —
| —
| style="background:#bbb;" rowspan="9"|
| 1
| 愛自己
|-
| rowspan="4"| 2008
| align="left" | 大開色界
| 1
| 1
| 2
| —
| rowspan="3"| 大開色界
|-
| align="left" | 浮花
| 1
| 3
| —
| —
|-
| align="left" | 私人補習
| —
| 13
| —
| —
|-
| align="left" | 最後一夜（民謠版）
| —
| —
| —
| —
| 大開色界演唱會CD
|-
| rowspan="2"| 2009
| align="left" | 蝙蝠
| 10
| 1
| 2
| —
| rowspan="2"| The Queen of Hardships
|-
| align="left" | 雪泥
| 2
| 6
| 2
| —
|-
| rowspan="2"| 2011
| align="left" | 認錯
| 18
| 12
| 5
| —
| rowspan="2"| Love Addict
|-
| align="left" | 走鋼索的人
| —
| —
| 4
| —
|-
| rowspan="3"| 2012
| align="left" | 怪你過份美麗
| —
| —
| —
| 14
| —
| rowspan="3"| 偷
|-
| align="left" | 戀愛大過天
| —
| —
| —
| 6
| —
|-
| align="left" | 烈燄紅唇
| —
| —
| —
| 35
| —
|-
| colspan="8" style="font-size:8pt"| "—" 係解冇上榜。
|-
|}

## 備註
***A**  MOOV嘅排行榜喺2012年成立，所以2012年前嘅空位填灰。
***B**  新城電台嘅排行榜喺1994年成立，所以1994年前嘅空位填灰。
***C**  因為《事後》嘅内容過度色情被香港電台禁播。

## 參考
廣州大學 (搞清楚)

**廣州大學**多數嚟講係中國大陸嘅高等學府，佢屬下有好多間機構。可以係：
;二級學校
*廣州大學松田學院
*廣州大學教育學院
*廣州大學華軟軟件學院
*廣州大學紡織服裝學院
*廣州大學市政技術學院
;中學
*廣州大學附屬中學
*廣州大學附屬東江中學
;其它學校
*廣州大學附屬藝術學校
汪旺

**汪旺**（；；）係中國大陸嘅一位見義勇為人物，河南信陽人，廣州科技職業技術學院軟件系統開發2011屆學生。2016年8月9號晚黑（UTC+8）喺東莞南城阻擋犯罪分子偷嘢時被刺殺身亡。

## 生平
汪旺喺1995年喺河南信陽出世，細個時跟阿爸阿媽搬到東莞住。2011年考入廣州科技職業技術學院學軟件系統開發。2014年6月畢業後，入咗廣州某間網絡科技公司做iOS手機軟件系統開發。2016年4月返到東莞到洞天信息科技有限公司做iOS開發工程師。
### 死
2016年8月9號22:46（UTC+8），汪旺接受咗公司開晚餐嘅邀請。晚餐結束後同第位同事一齊行到鴻福路附近嘅巴士站時準備坐巴士返高埗。行到中國電信東莞分公司附近（勝和路口）嘅交通光口，見到兩位男仔偷咗某位女仔嘅手提電話，汪旺第一時間即刻上去捉住偷手機嘅男仔要佢交返部手機畀事主。偷嘢嗰位男仔死口唔認，係都三唔識七，而汪旺話畀佢知「我親眼睇到你（偷手提電話）」。偷嘢嗰位男仔有幾遠走幾遠，汪旺一直叉住佢唔放，連受害嘅女仔去到面前要求涉案男仔交返部手提電話出嚟。涉案男仔捹甩汪旺而走佬，汪旺即刻追住佢。就嚟追到时，涉案嗰位男仔突然掉頭掹把刀將汪旺銡成重傷。

事發後，汪旺第一時間被送到醫院搶救，但直到10號凌晨因傷勢太重，最後證實不治，終年20歲。

### 後續
事發後，東莞市公安局相關領導高度睇實呢單嘢，重查清楚單案係點而將汪旺列為見義勇為人物。

## 連出去
* 青年汪旺见义勇为牺牲 吕业升批示：事迹感人 东莞时间网 （2016-08-11）
* 

旺
類:河南人
類:見義勇為人物
2016年至2017年英格蘭超級足球聯賽

**2016年至2017年英格蘭足球超級聯賽**（**2016–17 Premier League**）係第25屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽喺2016年8月13號開始。同以往唔同嘅係，今季唔再有冠名贊助，只係用 Premier League 英格蘭超級足球聯賽，除去多年冠名贊助嘅巴克萊，今屆英超亦換咗新Logo，圖案同字型都有全新面貌。

## 波飛
今季每間球會嘅作客波飛價錢上限為30英鎊，以鼓勵球迷作客支持愛隊。

## 參加球隊
有20隊球隊參加本次賽事，其中17隊參加咗2015-16賽季英超聯賽。喺2016年5月2號，般尼以1-0擊敗昆士柏流浪之後奪得英冠聯賽冠軍，時隔1年之後再次升上2016-17賽季嘅英超聯賽。2016年5月7號，米杜士堡以1-1逼和白禮頓之後以得失球差奪得英冠聯賽亞軍，時隔7年之後再次升上英超聯賽。2016年5月28號，侯城喺英冠升班附加賽決賽以1-0擊敗錫周三，時隔1年之後再次升上2016-17賽季嘅英超聯賽。

### 主場球場

## 積分榜

## 每輪排名

## 對戰成績

## 參考

## 出面網頁
* 英超官方網站
閆安楠

**閆安楠**（；；）係中國足球員，天津人，司職後衛，曾經效力過天津泰達嘅U17梯隊。2013年全國校園足球冠軍盃期間代表過梅江中學隊出場。

## 死
閆安楠喺2016年8月11號去咗福建福州代表天津泰達U17梯隊參加2016年海峽青年盃足球賽，當日上晝（UTC+8）所有球員做完帶氧耐力跑同放鬆肌肉嘅訓練後，返緊去宿舍半佬出現嚴重嘅賣老抽現象。雖然隊醫幫佢按摩同補充糖分飲料嚟恢復意識，但一直冇改善而送到醫院搶救。喺輸緊液時，醫生同教練一齊陪閆安楠去廁所，雖然意識一直清醒，但去完廁所返緊病房半佬突然冇嗮意識，隨同醫生馬上送佢去搶救，但係救唔返，終年17歲。據醫生講，閆安楠嘅死係因為心臟驟停而引起。

## 攷
* 泰达U17球员闫安楠不幸离世 训练后抽筋心脏骤停 人民网 （2016-08-12）
* 泰达17岁小将训练后猝死 俱乐部：正安抚家属 腾讯 （2016-08-12）
* 哀悼！泰达梯队球员不幸去世 懂球帝 （2016-08-12）
* 泰达俱乐部：尽全力处理闫安楠善后之事 直播吧 （2016-08-12）

安楠
類:天津人
類:中國足球員
類:猝死者
序言書室

**序言書室**（）係香港一間樓上書店，喺旺角西洋菜南街，由三個哲學系畢業生李達寧、黃天微、李文漢喺2007年集資創辦，開書店嘅宗旨係推廣學術文化，主要售賣同代訂人文學科同埋社會科學嘅中文同英文書。呢個書室嘅特色之一係成日搞各類文化活動，例如讀書會、座談會同埋新書發布會等，頻率之高喺香港屬罕見。主講者通常係各個領域嘅知名人士，所以成日有大批香港青年慕名而來，有時人數爆滿嘅話，就會臨時閂舖。

呢個書室嘅店長係未未（一隻獨眼貓），佢成日坐喺呢個書室嘅創辦人嘅座位度，同埋佢從來唔會刮花啲書。

## 書室名由
序言書室個名之所以係「序言書室」嘅原因有三個：第一，顧名思義「序言」即係「聚賢」，序言書室創辦人李達寧希望透過香港，能夠匯聚社會上各方面嘅賢能之士，令到對學術文化有興趣嘅人能夠聚埋一齊。第二，「序」係放喺書嘅首頁，意味著開始，所以「序言書室」代表年青人成就文化事業抱負嘅開始。第三，序言書室創辦人李達寧希望將來可以匯聚更加多嘅力量，進一步推廣香港嘅學術文化。

## 書室格局

序言書室入面劃分角落，喺靠窗嘅位置空出空間擺講台同埋梳化座椅，同提供畀空間畀讀者坐低睇書、飲嘢、上網、小組討論，甚至進行小型嘅學術文化講座，喺近廁所嘅走廊又有一塊塗鴉牆（留言牆），畀讀者留言。

## 揀書標準
序言書室嘅揀書標準主要以人文、社會學術為主同睇係咪可以賣同係咪值得睇。如果當時有特別嘅議題序言書室店員會趁勢揀嗰啲書，例如分析亞洲金融風暴同伊斯蘭國嘅書。基本上唔睇係邊度出版，除非同一本書有多個版本，先會考慮係咪容易入貨。

## 傳統
序言書室承襲香港中文大學哲學系嘅傳統，鼓勵學術文化、交流意見。此外，序言書室又承襲康德嘅傳統，佢從前教書，唔收學費，而係由學生自願將學費擺入錢罌，津貼開支。所以序言書室舉辦講座嗰陣，會喺活動入面傳遞錢罌，畀參加者自願捐助，幫補場租。

## 事件
### 搵108個好漢大行動
2015年，序言書室店員喺打入貨單嗰陣，誤將本來10本嘅《ISIS大解密》入書量加多一個8字喺後面，變成108本，同埋又咁啱冇檢查書單就寄出，而書籍係從台灣訂購嘅，落單之後冇得取消，唯有大打折扣清貨，以6折$65賣出（原價$107）。

2015年5月6號，序言書室店員喺序言書室嘅Facebook専頁開帖，標題為「尋找108個好漢大行動」，陳述上述嘅事情同呼籲眾人多多幫手。

喺大約兩日《ISIS大解密》就全部賣嗮，但重有人打電話或去到呢個書室搵書。序言書室創辦人李達寧估計「大概因為ISIS係熱門話題，大家本來就想了解」。

### 受林榮基影響 唔保留會員買書紀錄

2016年6月16號傍晚，銅鑼灣書店店長林榮基喺記者會揭示中華人民共和國中央政府已經掌握大約600個書店客戶嘅訂書紀錄，包括港、中人士嘅資料，涉及嘅書大約有4,000本（林榮基強調自己冇透露客戶資料畀中國，同埋補充李波已經將裝有「寄書資料」嘅硬碟交畀中國）。

同日記者會結束之後，序言書室喺佢哋嘅Facebook專頁上公佈，由於受林榮基事件影響，由當日開始，呢個書室唔會保留任何會員買書嘅紀錄，同埋呼籲會員如果需要更改或者移除會籍資料，可以同佢哋聯絡。

同日，序言書室店員黃小姐表示，書室一直以嚟時有舉辦同政治有關嘅活動，又有賣所謂「政治敏感」嘅書籍（好似係得中共先認為敏感），當晚睇到林榮基喺記者會上指，中國要求林榮基交出銅鑼灣書店嘅讀者訂書紀錄之後，為安全起見，呢個書室決定切割會員系統同銷售系統，唔再紀錄會員嘅買書資料。至於昔日嘅會員買書紀錄，黃小姐指，「目前」（過去式）需要等待電腦技術支援，所以暫時未能即時從電腦系統上剷除會員嘅買書紀錄，但佢將會盡快將紀錄剷除。但係黃小姐表示，序言書室將會保留得紀錄姓名、電話號碼同電郵嘅會員制度。佢繼續講，如果會員想移除資料，可以聯絡佢哋處理。黃小姐補充，政治敏感書籍佔成個店書目只係少數，而銷量亦唔多。

## 參考
旺旺

**旺旺**可以係：
*旺旺集團：臺灣嘅食品公司
*阿里旺旺：中國大陸嘅即時通訊軟件
丁原

**丁原**（；），字**建陽**（），係東漢末年嘅官吏、將領，亦係地方豪強之一。佢最後俾自己手下呂布殺害。

## 生平
### 早年
丁原出身窮家，雖然份人好粗，不過好夠膽，有武勇佢學過騎馬射箭。佢提拔到喺地方做官，去鎮壓劫匪，經常唔礙於艱難危險。中平五年（188年）三月，丁原代替俾休屠各胡做低嘅張懿做咗并州刺史，佢收編并州嘅殘軍吏民，之後轉拜騎都尉、武猛都尉，喺河內郡屯兵。期間佢錄用咗武勇聞名州里嘅呂布、張楊同埋張遼。

### 喺洛陽
189年，漢靈帝死，太子劉辯登基，即係漢少帝。外戚大將軍何進攬權輔政。何進好唔鍾意啲宦官，因為嗰班宦官諗住殺咗自己，然後搵皇子協嚟做皇帝。由於說服唔到佢個妹何太后去剷除宦官，何進派人出去話畀丁原，叫佢扮成反對宦官嘅樣，目的係逼太后同意罷職啲宦官。丁原受令，帶軍燒咗洛陽北方嘅孟津，要求帶兵到洛陽誅殺宦官，但件事畀何太后制止。189年農曆八月，何進聽咗手下袁紹嘅意見，入長樂宮去見何太后，提議殺晒啲宦官。消息走漏咗，宦官張讓指揮幾十個士兵喺宮門埋伏，當何進出宮門嗰陣就一齊出嚟殺死佢。袁紹帶軍攻入宮中，殺曬啲宦官。無幾耐之後，西凉軍閥董卓帶軍入駐洛陽，並且用武力嚟操縱朝廷。

### 遇害
由於最初董卓帶嚟嘅軍隊只有三千人，於是佢想借兼併其他軍閥嚟壯大自身，丁原就係其中佢睇上嘅一個。董卓見呂布咁得丁原信任，於是用高官厚祿收買呂布，教唆呂布反佢上頭。呂布聽咗董卓嘅話殺咗丁原，然後帶軍降董卓。丁原部將張楊帶住丁原軍部分唔肯投降董卓嘅士兵周圍流浪，而另一個部將張遼就同呂布一齊投靠咗董卓。

## 喺三國演義
喺羅貫中嘅小說《三國演義》入面，丁原喺荊州刺史，呂布喺丁原嘅契仔。丁原因為反對董卓廢少帝而同佢敵對，喺夜晚睇緊書嗰陣畀諗住投靠董卓嘅呂布殺害。

## 參考
### 引用

## 睇埋
*何進
*董卓
*呂布
*張楊
*張遼

類:東漢人
原
增埗公園

**增埗公園**（埗字讀步，）係中國廣東廣州嘅一間公園，2007年起好，位置喺荔灣區增埗，南靠福州路；西靠增埗河；北靠嶺南灣畔；東靠廣州監獄。

佢之前係1930年代黃冠章自己出錢起嘅私家園林，及1950年代嘅廣州石灰廠所在地。總面積26844m²，入面有民國初期建築——黃冠章屬下嘅對山園。

## 睇埋
* 對山園
* 廣州水泥廠

## 連出去
* 增埗公园有座“小中山纪念堂” GZ-LIWAN
* 增埗公园 花城网

類:廣州公園
類:荔灣區公園
謝拉特·卡雲迪殊·格魯弗納

（，；）係英國嘅地主、商業家同慈善人、本地陸軍將官及世襲貴族，北愛爾蘭奧馬人。佢係英國最有錢嘅地產開發商，亦係英國第三富豪同第六代西敏公爵。

2016年8月9號，佢喺英格蘭嘅一間醫院入面死咗，終年64歲。而佢嘅殯葬儀式喺同年8月12號舉行。

## 註

類:有錢人
類:北愛爾蘭人
阿拉伯沙漠

**阿拉伯沙漠**係西亞一個大沙漠，覆蓋阿拉伯半島大部份地方，面積有成233萬平方公里。
喀拉哈里沙漠

**喀拉哈里沙漠**係非洲南部一個大沙漠，覆蓋波茨華拿、納米比亞同南非好多地方，面積有成90萬平方公里。
內蓋夫

**內蓋夫**係巴勒斯坦地區嘅一個沙漠，覆蓋以色列南部地方，面積有成1.3萬平方公里。

類:以色列地理
原創元素創意園

（）係中國廣東廣州嘅一間創意園，2011年10月開園，位置喺荔灣區增埗西增路63號（近南京路口）。

創意園之前係1934年起好嘅廣州啤酒廠，2010年啤酒廠搬到磨碟沙後，原址留嚟改成創意園。

## 睇埋
* 廣州啤酒廠

## 攷
* OEDC原創元素 HKCTC
* 原创元素创意园 花城网

類:廣州嘅創意園
類:荔灣區
塔克拉瑪干沙漠

**塔克拉瑪干沙漠**係中國至大嘅沙漠，覆蓋新疆塔里木盆地，面積有成33.76萬平方公里。
## 喺亞洲位置

## 週圍城市
*阿克蘇
*若羌
*且末
*和闐
*葉城
*喀什
城寨英雄

《**城寨英雄**》（英文：**A Fist Within Four Walls**）係香港電視廣播有限公司拍嘅懷舊電視劇，由陳展鵬、胡定欣同袁偉豪領銜主演，並由吳家樂、伍允龍、元秋、林子善、王君馨同劉佩玥聯合演出，監製羅永賢。故仔係講1950年代尾嘅九龍城寨。《城寨英雄》平均收視27.3點，平均綜合收視30.7點，最高收視35點，係2016年收視嘅冠軍。

## 演員表
### 主要角色
*陳展鵬 飾 左勾拳（朝陽）/朝猛山
*胡定欣 飾 刁蘭/辛未
*袁偉豪 飾 段迎風/段通天
*吳家樂 飾 馮春美
*伍允龍 飾 龍成虎
*元秋 飾 玉波鳳
*林子善 飾 畢得了
*王君馨 飾 花曼/朝霞
*劉佩玥 飾 柯德莉

### 其他角色
*張國強 飾 柯萬長
*林偉 飾 福壽金
*李嘉 飾 馮夏滿
*歐瑞偉 飾 楊竹鑾/天干
*林穎彤 飾 李懷鑫
*魏惠文 飾 李發
*張頴康 飾 甲辰/陳傑崙
*陳國峰 飾 葉輝
*何啟南 飾 段折韁
*李日昇 飾 王小智
*張名雅 飾 胡妮
*阮兒 飾 黎鞦
*陳芷尤 飾 高洋
*周麗欣 飾 黃花雀

## 獎項及提名
### [[萬千星輝頒獎典禮2016]]
*本屆 萬千星輝頒獎典禮2016 得獎最多嘅電視劇。
*獲得 「最佳劇集」、「最佳男主角」、「最佳女主角」、「最受歡迎電視男角色」、「最受歡迎電視女角色」、「飛躍進步男藝員」、「最受歡迎劇集歌曲」七個大獎。

## 外間反應同埋後續影響
### 被指抄襲本地漫畫
《城寨英雄》未播出前，有網民認為劇集嘅角色同埋造型係抄襲本地嘅小說兼漫畫《九龍城寨》，例如吳家樂所飾演嘅馮春美造型被指同漫畫中嘅角色「龍捲風」相似。《九龍城寨》作者余兒接受訪問時指，佢係從網民得知先至發現該劇集有抄襲佢作品嘅嫌疑，其後又喺社交網站facebook提出《城寨英雄》係抄襲佢作品嘅指控，佢又批評吳家樂喺劇中嘅造型同埋張國強嘅角色，都係抄佢嘅作品。無綫電視否認有關指控，又表示張國強所飾演角色嘅名稱係「柯萬長」，唔係「龍捲風」。

### 播出後公眾反應
除主角外，一眾配角嘅表現都得到唔少關注，部分傳媒亦有正面評價，另外角色劇情轉折亦令部分觀眾不斷討論同埋估計未來發展，亦有評論對劇組電腦後期製作同埋道具製作有正面評價。

### 原班人馬客串《金宵大廈2》
喺2022年，無綫推出劇集《金宵大廈2》，其中一個單元《城寨英雄GO!》正正係引入《城寨英雄》入面嘅一啲故事設定，更加有《鐵拳英雄》部分主要演員參演喺入面。劇情講述劉頌鵬飾演嘅任天堂唔見咗，佢嘅老竇任世嘉（韋家雄飾演）覺得個仔係被虛擬機遊戲世界所帶走，決定登錄遊戲「城寨英雄GO!」。

## 前後節目

## 參考
對山園

**對山園**（）係廣東廣州嘅一個私家花園，1931年初起好，位置喺荔灣區增埗嘅增埗公園入面。而家屬廣州市文物，風格同中山紀念堂好相似。

## 史
1929年春末夏初，做緊廣東銀行副部長同中華民國軍需處處長一職嘅黃冠章，喺增埗一帶起咗間私家花園，直到1931年初起好。自從花園落成後，黃冠章好少喺度住，直到1945年死咗之後按佢嘅意願，第二年改成導正中學，但凈辦咗3年就停辦。中華人民共和國成立後變成廣州雜技團嘅訓練基地，但隨後逐漸成為民宅，最多時有卅戶人家入住過。

由於廣州市搞基建時要好多石灰，所以1958年徵咗佢出面到增埗河一帶嘅地搞石灰廠。而佢本身啲建築同後嚟臨時起好啲平房做咗民宅，直到1999年工廠搬走為止。

2001年，廣州市人民政府同荔灣區人民政府決定將佢納入青山綠地重點工程而恢复返原貌，重順手起埋增埗公園。2005年9月俾文化局列入第四批登記文物，2008年12月19號俾市政府列為文物。

## 風格
私家花園佔地面積9384m²。主體係間五開間重簷歇山頂嘅殿堂式建築，雖然用嘅係鋼筋混凝土，但同嗰時啲建築相比，佢先進啲。風格既體現咗中西合璧嘅傳統宮殿式嘅華貴建築風格，又體驗咗嶺南建築特點同南北融合嘅特色。建築用嘅係鐘形窗，喺廣州地區屬獨一無二。

## 睇埋
* 增埗公園
* 廣州水泥廠

## 有關嘅書
* 《广州市地名志》  广州市地名委员会     ISBN 7-5359-0296-0

## 連出去
* 增埗公园有座“小中山纪念堂” GZ-LIWAN
* 对山园揭秘 鳳凰網 （2011-07-13）

類:廣州名人故居
大維多利亞沙漠

**大維多利亞沙漠**係澳洲至大嘅沙漠，覆蓋南澳洲同西澳洲一部份地方，面積有成34.9萬平方公里。
巴塔哥尼亞沙漠

**巴塔哥尼亞沙漠**係阿根廷至大嘅沙漠，覆蓋安第斯山脈東面嘅大西洋海岸一部份地方，面積有成67.3萬平方公里。

類:阿根廷地理
大盆地沙漠

**大盆地沙漠**係美國一個大沙漠，覆蓋美國南部大盆地嘅一部份地方，包括內華達州、猶他州、加利福尼亞州、愛達荷州四個州。
拜倫·麥當勞

（，；）係退役嘅加拿大泳手，美國伊利諾州芝加哥人，參加過1972年喺德國慕尼黑辦嘅奧運會男子100米蝶式同200米蝶式嘅抽籤熱身賽，分別攞咗決賽第6同未入名次。退役後去咗多倫多大學游水隊做教練同埋電視解述員。2016年8月11號因為喺電視解說鬧過中國泳手艾衍含而聞名於世。

## 註

類:加拿大運動員
類:各地泳手
類Unix系統

**類Unix系統**（Unix-like），時不時會被人叫做**un*x**，**ux**，或者**nix**，係指各種Unix嘅衍生系统，以及各種同傳統Unix類似嘅系统。雖然當中有啲係自由軟件，亦都有專有軟件，但佢哋都有繼承到原始Unix嘅特性，亦有好多相似嘅地方，而且呢啲軟件喺一定程度上都會遵守POSIX規範。

Unix嘅商標權係由國際開放標準組織擁有，只有符合單一UNIX規範嘅UNIX系統先至可以用UNIX呢個名，唔係嘅話只可以叫做類UNIX。
格陵蘭鯊

**格陵蘭鯊**（學名：******），又叫**小頭睡鯊**、**大西洋睡鯊**、**灰鯊**，係種大型鯊魚，太平洋睡鯊嘅近親。佢哋喺格陵蘭同埋冰島周圍嘅北大西洋海域生活。

佢哋係已知最長命嘅脊椎動物品種（392 ± 120年），亦係現存最大型鯊魚之一。為適應深水環境，佢啲肉有高濃度嘅氧化三甲胺，所以係有毒嘅。雖然係噉，格陵蘭鯊喺冰島依然被視為佳餚。

## 參考
阿塔卡馬沙漠

**阿塔卡馬沙漠**係南美洲一個大沙漠，覆蓋安第斯山脈西面嘅太平洋海岸一部份地方，面積有成10.5萬平方公里。佢亦係全球平均降雨量最少嘅地方，年平均降雨量最多凈得＜0.1mm。

嗰度有阿塔卡馬大型毫米波陣列。

類:地球之最
突厥人

**突厥人**係歐亞大陸嘅一個民族，講突厥語族嘅語言，估計有1.4到1.6億人，主要分佈響中亞。古時比較出名嘅突厥人部族係創立突厥汗國嘅戈突厥。而家嘅土耳其人被睇成突厥人嘅直系後裔。

## 睇埋
*匈奴
突厥語系

**突厥語系**（；）係分佈喺亞洲嘅語系，主要有西亞、中亞、北亞，喺東亞亦有細碎分佈。佢有三十幾種語言，主要由突厥民族用，用家估計有1.7億人，諸如有維吾爾族、哈薩克族、柯爾克孜族、烏孜別克族、塔塔爾族（韃靼族）、撒拉族、裕固族（西部）、圖瓦族、土耳其族。

過去學界將佢分類做阿爾泰語系嘅語族，但隨住對呢個語系假說嘅否認，突厥語族就隨之升格做語系。
土壤圈

**土壤圈**係大自然環境入面五大構成部份嘅其中一個，指覆蓋地球最面頭嘅土壤層。
## 睇埋
*岩石圈
*大氣圈
*水圈
*生物圈
貝塔斯曼音樂集團

**貝塔斯曼音樂集團**（，簡稱BMG）係貝塔斯曼喺1987年成立嘅一個部門，嚟結合佢哋嘅音樂唱片嘅運作ZD12008年10月1號集團俾索尼收購咗大部分嘅資產。
粒子

**粒子**（）係物理科學入面一樣物質嘅最基礎單位，所有物質都由各種粒子組成。質子、中子同電子三種粒子，可以組成元素最細單位原子。
講福建話運動

**講福建話運動**（白話字：；英語：）係由馬來西亞檳城嘅福建話使用者所發起嘅國際性語言復興運動。
## 參考
外科醫生

**外科醫生**係一種專科醫生，專門負責做手術，可以再細分做唔同專業。

醫學史入面，被公認做世界頭一位外科醫生係公元前7世紀古印度嘅蘇胥如塔（Sushruta）。
蘇胥如塔

**蘇胥如塔**（）係公元前7世紀到前6世紀期間古印度嘅一位醫生，係現存文獻紀錄入面世界頭一位幫病人做手術嘅外科醫生。
陳廉伯公館

（）係中國廣東廣州嘅一間中西結合嘅民國特色建築，民國初年（1912年）起好，位置喺荔灣區逢源社區沙地一巷9號（荔灣湖公園南邊近荔枝灣涌邊）。

公館落成後冇耐，做過洋務人員同工商界巨頭一齊集中活動嘅場所，1993年8月9號被列入廣州市文物。

## 出面網頁
*广州文史：陈廉伯故居
*广州文物建筑──陈廉伯公馆花园

類:廣州名人故居
類:荔灣區